Ere asapajude fẹẹ ran 'ọmọ Yahoo' lọ s'ọrun l'Abẹokuta

Kani kii ṣe ori to ko gendekunrin kan ti wọn sọ pe afurasi ọmọ Yahoo-Yahoo yọ ni, boya ohun ti a n kọ yii kọ lao ba maa kọ, lori bi wọn ṣe sọ pe ere asapajude fẹẹ ran an lọ s'ọrun aremabọ.Ori afara nla ti Itoku la gbọ pe ọmọkùnrin naa ti kagbako ijamba ọkọ, koda ti wọn sọ pe diẹ lo ku ko jabọ silẹ lati ori afara ọhun.Awọn ti iṣẹlẹ naa ṣoju wọn sọ pe ori ere asapajude lo wa pẹlu mọto Toyota Camry (Muscle) rẹ, to jẹ alawọ pupa, wọn ni igba ti yoo fi de agbegbe kan lori afara naa, ni ijanu rẹ ko fẹẹ mu, to si gun irin ti wọn fi dena ki awọn eeyan ma le jabọ silẹ.Irin naa lo gbe mọto ọhun duro.


Ijọba ipinlẹ Ogun bu ọwọ lu yiyan Ọba Olowu, Onitele at'awọn ọba tuntun miran

Ijọba ipinlẹ Ogun labẹ Gomina Dapọ Abiọdun ti kede sita wi pe ohun ti bu ọwọ lu awọn ọba tuntun l'awọn ijọba ibilẹ to wa n'ipinlẹ naa. Lara awọn ọba tuntun ti ijọba bu ọwọ lu lati jẹ ni Olowu tilu Owu Abẹokuta, Onitele tilu Itele, Aboro tilu Ibeṣe, Lẹmọ tilu Ode Lẹmọ, at'awọn miran.Ninu atẹjade ti akọwe iroyin gomina, Ọgbẹni Kunle Ṣomọrin fi sita lonii, Ọjọru, Wẹside, o ni ijọba ipinlẹ Ogun bu ọwọ lu awọn ọba tuntun naa latari ipade ti Gomina Dapọ Abiọdun ṣe pẹlu awọn ọba alaye l'ọjọ Aje, Mọnde, ọsẹ yii.Nibẹ lo tun ti jẹ ko di mimọ pe ijọba ipinlẹ Ogun tun ti bu ọwọ lu awọn oloye tuntun mọkanla ọtọọtọ, to si ni ki igbesẹ bẹrẹ lori yiyan wọn si ipo to tọ. Ṣomọrin, sọ pe lara awọn ti ijọba bu ọwọ lu ni ipo Onikooko tilu Kooko Ebiye, ijọba ibilẹ Ado-Odo Ọta; Olu tilu Ajura, ijọba ibilẹ Ọbafẹmi-Owode. O tẹsiwaju pe awọn ti yoo di awọn ipo ọhun mu ni Ọmọọba Saka Adelọla Matẹmilọla, ti yoo di Olowu tilu Owu n'ijọba ibilẹ Abẹokuta North; Ọmọọba Oluwaṣeyi Rotimi Mulero ti yoo di Aboro tilu Ibeṣe n'ijọba ibilẹ Yewa North, nigba ti Ọmọọba Rufai Adeleke Adeyalu yoo di Lẹmọ tilu Ode-Lẹmọ, ijọba ibilẹ Ṣagamu.Awọn miran ni Ọmọọba Ademọla Eletu ti yoo di Onitele tilu Itele, ijọba ibilẹ Ado-Odo/Ọta; Ọmọọba Ogunṣọla Muyideen Oluṣeyi Soile ti yoo di Ayanperuwa tilu Ṣotubọ, ijọba ibilẹ Ṣagamu; Ọmọọba Lukman Salami, Ebi tilu Idena n'ijọba ibilẹ Ikẹnnẹ.Bakan naa lo jẹ ko di mimọ pe wọn ti yi ipo Oniboro tilu Iboro pada si Aboro t'ilu Iboro, ijọba ibilẹ Yewa North. O wa kadi rẹ nilẹ pe igbimọ naa tun bu ọwọ lu Oloye Rasheed Adisa Raji gẹgẹ bi Aṣipa ilu Ẹgba ati Oloye Ganiu Kọlawọle Egunjọbi gẹgẹ bi Ọtun ilu Ẹgba.


Opin de ba ẹgbẹ oṣelu APC to d'ori eto ọrọ aje Naijiria kodo - Aderinokun pariwo sita

Oludije s'ipo aṣofin agba orileede yii labẹ asia ẹgbẹ oṣelu Peoples Democratic Party, PDP lati ẹkun aarin gbungbun ipinlẹ Ogun, Oloye Olumide Aderinokun ti sọ pe ki gbogbo ọmọ orileede yii dide lati fi opin si iṣakoso ẹgbẹ oṣelu All Progressives Congress, APC lori bo ṣe sọ pe wọn ti dori eto ọrọ aje Naijiria kodo. Aderinokun, ẹni to tun jẹ Akinruyiwa t'ilu Owu, Abẹokuta lo sọ eyi di mimọ niluu Abẹokuta lakoko to n b'awọn akọroyin sọrọ, bu ẹnu atẹ lu ijọba Aarẹ Muhammadu Buhari.O ni gbogbo nnkan lẹka eto ijọba lo ti dorikodo patapata, eyi to sọ pe ko ba oju mu to, paapaa julọ, bo ṣe sọ pe eto aabo orileede yii ti dẹnukọlẹ patapata.Siwaju si i lo sọ pe ipo ti eto ọrọ epo rọbii wa ko bojumu to, ati pe b'awọn agbebọn ṣe kọlu ilu Abuja to jẹ olu-ilu Naijiria laipẹ jẹ ohun to n kọ oun lominu. Aderinokun sọ pe ibanujẹ nla lo jẹ wi pe iṣakoso ẹgbẹ oṣelu APC ti n wa ọkọ orileede yii lọ si ebute iparun, to si ni ẹlẹdaa gbogbo awọn olotitọ lorileede yii yoo ṣe idajọ fun wọn. Nigba to n gb'awọn eeyan lamọran, o ni ki onikaluku lọ maa gbaradi fun eto idibo ọdun 2023 lati le ẹgbẹ APC danu, ko to di pe wọn wọn dori Naijiria kodo patapata. Bakan naa lo tun f'ẹsun kan ijọba APC wi pe wọn ti ya owo to kọja agbara Naijiria, ti ko si si idagbasoke kankan lẹka eto ọrọ aje.N'igba to n mẹnuba iwọde ifẹhonu han t'ẹgbẹ awọn oṣiṣẹ kaakiri orileede yii n ṣe lori b'awọn akẹkọọ fasiti kaakiri Naijiria ṣe wa nile lati oṣu keji ọdun yii, o ni ohun to ṣe pataki julọ ni ki ijọba apapọ tete da ẹgbẹ ASUU lohun.


Ìjọba ìpínlẹ̀ Ògùn tún kéde ọjọ́ Ẹtì, gẹ́gẹ́ bí ọludé f'áwọn òṣìṣẹ́ láti gba kà

Ijọba ipinlẹ Ogun tun ti kede ọjọ Ẹti, Furaidee, ọni gẹgẹ bi ọjọ isinmi f'awọn oṣiṣẹ kaakiri ipinlẹ naa, pẹlu erongba lati fun wọn lanfaani gbigba kaadi idibo alalopẹ, PVC wọn.Eyi ni yoo jẹ igbakeji ti ijọba ipinlẹ naa yoo kede isinmi f'awọn oṣiṣẹ ninu ọsẹ ti a wa yii, lori gbigba kaadi idibo alalopẹ.Ọjọ Iṣẹgun, Tusidee ni ijọba ti ṣaaju fi silẹ fawọn oṣiṣẹ, ṣugbọn ti iroyin pada fi idi rẹ mulẹ pe asiko ọhun kere pupọ.Ninu atẹjade ti akọwe iroyin gomina, Kunle Ṣomọrin fi sita l'Ọjọbọ, Tọside ọsẹ yii, o ni ijọba ko fẹẹ yọ ẹnikẹni silẹ lati gba kaadi idibo alalopẹ naa, ki wọn le ni anfaani lati dibo lọdun to n bọ.


Alake ilẹ Ẹgba fontẹ lu Aderinokun lati jade du ipo aṣofin agba l'ẹkun aarin gbungbun ipinlẹ Ogun

Alake ilẹ Ẹgba, Ọba Michael Adedọtun Arẹmu Gbadebọ, Okukẹnu kẹrin ti sọ pe ko si ẹlomiran to tun le ṣoju ẹkun aarin gbungbun ipinlẹ Ogun nile igbimọ aṣofin agba niluu Abuja, to kọja Oloye Olumide Aderinokun.Oloye Aderinokun to n jade du ipo naa labẹ asia ẹgbẹ oṣelu Peoples Democratic Party, PDP lo ṣe abẹwo si Ọba Gbadebọ lonii, Ọjọbọ, Tọside ni aafin rẹ to wa lagbegbe Ake, Abẹokuta.Nigba to n sọrọ, Alake ilẹ Ẹgba sọ pe oriṣiriṣi iroyin rere loun ti gbọ nipa Aderinokun, koda ti Kabiyesi sọ pe oyun inu gan-an mọ ẹni ti wọn n pe ni Aderinokun gẹgẹ bi ẹlẹyinju aanu.Kabiyesi ni iru awọn to yẹ ki wọn yan sipo aṣoju niyẹn, nitori pe wọn yoo mu idagbasoke pupọ ba orileede, paapaa agbegbe ti wọn lọ ṣoju.


Ìjọba Kwara kede Fraide gẹgẹ bi ọjọ isinmi f'awọn oṣiṣẹ lati gba kaadi idibo alalopẹ wọn

Lojuna lati le jẹ k'awọn oṣiṣẹ ipinlẹ Kwara fi orukọ silẹ fun kaadi idibo alalopẹ, iyẹn Permanent Voters Card, PVC wọn, ijọba ipinlẹ naa ti kede oni, ọjọ Ẹti, Furaidee gẹgẹ bi ọjọ isinmi fun gbogbo awọn oṣiṣẹ patapata.Ninu atẹjade ti akọwe iroyin gomina, Rafiu Ajakaye fi sita, eyi ti ẹda rẹ tẹ AWIKONKO lọwọ, o ni ijọba ti pa a laṣẹ wi pe ki awọn oṣiṣẹ duro sile, ki wọn le ni anfaani lati lọ fi orukọ silẹ fun kaadi idibo wọn.Ọjọ Aiku, Sannde, ọjọ kọkanlelọgbọn, oṣu keje yii ni ajọ eleto idibo, iyẹn INEC kede pe eto fifi orukọ silẹ naa yoo dopin.Ijọba wa gba gbogbo awọn oṣiṣẹ patapata lamọran lati lo ahfaani isinmi naa fun fifi orukọ silẹ lati gba kaadi idibo alalopẹ wọn, ki wọn le lanfaani lati dibo yan awọn ti wọn n fẹ lọdun 2023.


Àwa kò mọ ohunkóhun nípa ayédèrú nọ́mbà ọkọ̀ - APC Kwara pariwo síta

Ẹgbẹ oṣelu All Progressives Congress, APC nipinlẹ Kwara ti pariwo sita pe awọn ko mọ ohunkohun nipa nọmba ọkọ t'awọn eeyan n lo kaakiri igboro, to si ni ayederu ni wọn Wọn ni awọn nọmba ọkọ ti wọn kọ APC ati/tabi AA si ki i ṣe ojulowo nọmba idanimọ ọkọ to jade lati ọdọ wọn.Ninu atẹjade ti ẹgbẹ naa fi sita lati ọwọ akọwe ipolongo, Alaaji Tajudeen Fọlaranmi Aro, l'Ọjọbọ, Tọside ọsẹ to kọja yii, APC sọ pe awọn to n lo fi n lu jibiti ni.Siwaju sii ni APC jẹ ko di mimọ pe awọn ọmọ ẹgbẹ alatako lo wa nidii ayederu nọmba naa lati fi ṣi awọn araalu lọna, ati paapaa lati sọ wọn ni orukọ buruku.


Èmi gangan ni ipò Aborò t'ìlú Ìbèṣè tọ́ sí, kìí ṣe Múléró - Ọmọọba Ìdòwú

Pẹlu bi nnkan ṣe n lọ yii, afaimọ ni ki ọrọ naa ma pada gba ibomiran yọ lori ọrọ Aboro tilu Ibeṣe, ijọba ibilẹ Yewa South, eyi ti ijọba ipinlẹ Ogun ṣẹṣẹ lu lontẹ.Lọsẹ to kọja yii ni ijọba ipinlẹ Ogun fi orukọ awọn Ọmọọba kan sita lati di ọba niluu wọn, eyi ti Ọmọọba Rotimi Oluṣeyi Mulero naa wa lara wọn, gẹgẹ bi Aboro tilu Ibeṣe.Bo tilẹ jẹ pe wahala tabu ipo naa kan niluu Ibeṣe ti wa nilẹ tipẹ, ṣugbọn, ọsẹ to kọja yii ni Gomina Dapọ Abiọdun sọ pe oun ti bu ọwọ lu Ọmọọba Mulero, ni ibamu pẹlu iwe ofin oye jijẹ nipinlẹ naa.Kete ti Gomina Abiọdun ti kede Ọmọọba Mulero la gbọ pe oriṣiriṣi awuyewuye ti jade wi pe ki i ṣe ẹni ti ipo ọhun tọ si ni ijọba ipinlẹ Ogun kede rẹ.Nigba to n tako Ọmọọba Mulero gẹgẹ bi Aboro, Ọmọọba Alexander Adegbemiro Idowu sọ pe iwa ojusaaju ni wọn fi yan ẹni to wọn kede rẹ.O ni ẹjọ naa ti wa nile ẹjọ ti pe, iyẹn nigba ti awọn afọbajẹ ilu Ibeṣe gbabọdi, toun ko si le gba ki wọn rẹ oun jẹ.Ọmọọba Idowu jẹ ko di mimọ pe oun gangan ni ẹni ti Ifa mu, ni kete ti ọba ana waja.
O tẹsiwaju pe gẹgẹ bi ilana ọba jijẹ niluu naa, o ni awọn ọmọ ọkunrin ni wọn maa n jẹ ọba, ki i ṣe lati idile obinrin, ati pe gẹgẹ bi ẹgbọn, oun lo yẹ nipo naa, ki i ṣe Mulero.A gbọ pe agba to de si Ọmọọba Idowu lo jẹ ki wọn gbe ipo ọhun fun Ọmọọba Mulero lati di Aboro, eyi ti wọn ni ko bojumu to rara.Ọmọọba Alexander Adegbemiro Idowu wa rawọ ẹbẹ si ijọba ipinlẹ Ogun lati tete gbe ọrọ naa yẹwo, ki wọn si ṣe ohun to tọ, ki wọn si ma ṣe tapa si iṣẹṣe.


Ìjọba Kwara kó àwọn bọ́ọ̀sì bọ̀gìnnì f'áwọn aráàlú

Lojuna lati jẹ ki igbokegbodo ọkọ to ja geere rọrun, ijọba ipinlẹ Kwara ti ko awọn bọọsi kekeeke sita fun gbogbo awọn araalu lati maa fi gbadun ara wọn.Ẹgbẹ awọn awakọ lorileede yii, ẹka ti ipinlẹ naa la gbọ pe ijọba fa awọn ọkọ kekeeke ti awọn oloyinbo n pe ni Mini-Bus ọhun fun.Awọn naa ni ẹgbẹ awakọ Road Transport Employers Association of Nigeria, RTEAN ati National Union of Road and Transportation Workers, NURTW, ni iroyin fi to wa leti pe wọn jẹ anfaani yii.Nigba to n gba ẹnu Gomina AbdulRahman AbdulRazaq sọrọ, amugbalẹgbẹẹ agba pataki lori ọrọ iranlọwọ fawọn agbegbe (Community Intervention), Ọgbẹni Kayọde Oyin-Zubair lọjọ Satide, Abamẹta to kọja yii, o ni kaakiri igberiko to wa n'ipinlẹ naa l'awọn bọọsi ọhun yoo ṣiṣẹ de.O ni bọọsi kekeeke ti ko din ni aadọta ni ijọba kọkọ ko silẹ ni ipele akọkọ, eyi ti wọn yoo pin lonii, ọjọ Iṣẹgun, Tusidee fawọn to ba kun oju oṣuwọn.Nibẹ lo ti mẹnuba diẹ lara awọn aṣeyọri rẹ, to si ni iranlọwọ to ti ṣẹlẹ labẹ akoso oun ti le ni ẹẹdẹgbẹta naira, lara wọn ni ọgọrun-un kẹkẹ maruwa ti wọn pin lọdun to kọja at'awọn miran.


Gomina AbdulRazaq ṣabẹwo sile igbafẹ aṣa tiwọn n kọ lọwọ

Lọjọ Aje, Mọnde ana ni Gomina AbdulRahman AbdulRazaq ṣe abẹwo si gbọngan aṣa igbafẹ nla, ẹlẹẹkeji iru rẹ lẹkun aarin gbungbun Ariwa orileede yii, eyi ti wọn n kọ lọwọ.Gbọngan aṣa igbafẹ nla ọhun, iyẹn 'Ilọrin Visual Arts Centre', la gbọ Gomina AbdulRazaq ṣe agbatẹru rẹ lati fi fa oju awọn eeyan kaakiri agbaye mọra lati maa fi pawo wọle s'apo ijọba.AbdulRazaq to kọwọrin pẹlu kọmiṣanna f'ọrọ eto iroyi, Ọnarebu Ọlabọde Towoju nigba to n sọrọ jẹ ko di mimọ pe akọkọ iru rẹ, iyẹn (first purpose-built contemporary film and art institute) nilẹ Afrika. Bakan naa lo ni gbọgan yii ni yoo jẹ ẹlẹẹkeji iru ẹ, (second Dolby Atmos Certified film production studio) ni ẹkun naa. AbdulRazaq ni ki i ṣe pe awọn eeyan yoo maa wa sibẹ nikan lati gbafẹ, ti wọn yoo si tun ronu nnkan gidi, bi ko ṣe pe yoo tun pese iṣẹ f'awọn ọdọ ti wọn ko ni iṣẹ lọwọ, fun idagbasoke.


AbdulRazaq bura fun Kọmiṣanna tuntun mẹrin ati amugbalẹgbẹẹ pataki kan

Lanaa ọjọ Iṣẹgun, Tusidee ni Gomina ipinlẹ Kwara, AbdulRahman AbdulRazaq bura fun Kọmiṣanna mẹrin ọtọọtọ ati amugbalẹgbẹẹ pataki kan lati le jẹ ki ijọba rẹ ṣe aṣeyọri to lọọrin.Awọn Kọmiṣanna ati amugbalẹgbẹẹ pataki yii ni gomina ti fi orukọ wọn ranṣẹ si ile igbimọ aṣofin ipinlẹ naa ni nnkan bi ọsẹ meloo kan sẹyin lati ṣe agbeyẹwo wọn boya wọn yoo kun oju oṣuwọn.Lẹyin ọpọlọpọ iwadii ati ayẹwo, ni igbimọ ọhun fi ontẹ lu wọn gẹgẹ bii pe wọn peregede.Nibi ipade igbimọ iṣakoso ipinlẹ naa, eyi ti gomina dari rẹ ni AbdulRazaq ti bura fun wọn lapapọ.Awọn naa ni Alaaji Agbaje Wahab (Whyte) ti wọn gbe lọ si ileeṣẹ to n ri sọrọ omi, iyẹn Ministry of Water Resources; Ibrahim Akaje ti yoo ṣakoso okoowo, idagbasoke tuntun ati imọ ẹrọ igbalode, iyẹn Business, Innovation and Technology; Adenikẹ Harriet Oshatimẹhin ti wọn gbe lọ si ẹka to n ri sọrọ ohun alumọni ti wọn n pe ni Solid Minerals; Ọmọwe Afeez Abọlọrẹ ti yoo bojuto ile ẹka giga, iyẹn Tertiary Education; ati Lateef Alakawa Gidado toun naa yoo bojuto iṣẹ agbẹ ati ọgbin (Agric).Nibẹ naa ni gomina tun ti ṣe atunto igbimọ iṣakoso rẹ, to si ṣe iṣipopada awọn Kọmiṣanna.Architect Aliyu Mohammed Saifudeen to wa ni ileeṣẹ ijọba ibilẹ ni wọn gbe lọ si ileeṣẹ idagbasoke igberiko (Local Government to Housing and Urban Development); Aliyu Kora Sabi to wa ni ileeṣẹ ina (Energy) ni wọn gbe lọ si ileeṣẹ akanṣe iṣẹ (Special Duties).Bakan naa ni gomina tun bura fun Atiku Abdusalam gẹgẹ bi oludamọran pataki fun gomina lori ọrọ Civic Engagement. O wa gba gbogbo wọn lamọran lati ṣiṣẹ wọn fun idagbasoke ati ilọsiwaju ipinlẹ naa.


Asan lori asan ni iroyin ẹlẹjẹ ti ẹ n gbe kiri nipa mi - Aderinokun

Aderinokun, ẹni to tun jẹ Akinruyiwa tilu Owu Abẹokuta sọ pe ko si awijare kankan ninu iroyin ẹlẹjẹ ti ẹgbẹ APC n gbe kaakiri ori ayelujara wi pe wọn ti oun mọ ọgba ẹwọn kirikiri.Ninu atẹjade ti akọwe iroyin Aderinokun, Ọgbẹni Taye Taiwo gbe jade lonii, Ọjọbọ, Tọside, o ni iroyin ọhun ko l'ẹsẹ nilẹ rara nitori pe irọ to jinna si otitọ patapata ni.O ni ko si otitọ kankan ninu iroyin wi pe wọn fi ẹsun jibiti kan Aderinokun, ti wọn si dajọ fun un pe ki wọn lọ tii mọ ọgba ẹwọn kirikiri, bi ko ṣe pe ẹgbẹ oṣelu APC kan fẹẹ fi ba a lorukọ jẹ lasan ni.Aderinokun ṣapejuwe iroyin ọhun gẹgẹ bi ipinnu igbesẹ to ti di oku.Ninu atẹjade naa, o ni lotitọ ni Aderinokun ni aawọ kekere kan laarin ileeṣẹ rẹ ati ijọba ipinlẹ Eko, ti aawọ naa si de ile ẹjọ."Ọdun 2017 ni ijọba ipinlẹ Eko gbe Oloye Aderinokun lọ sile ẹjọ giga ipinlẹ Eko lori ọrọ ti ko to nnkan. Ninu ẹjọ naa, ile ẹjọ paṣẹ pe ki wọn gba beeli Aderinokun pẹlu awọn gbedeke kan."Loju ẹsẹ ni awọn oniduro ti dide lati duro fun un, ti ko si f'ẹsẹ tẹ Kirikiri gẹgẹ bi wọn ṣe n gbe kaakiri."Lẹyin ọpọlọpọ igbẹjọ, ile ẹjọ da ẹsun naa ni ni ibamu pẹlu abala 71 ti ACJI 2021."O wa sọ pe iroyin ẹlẹjẹ naa ko lee ko irẹwẹsi ba Oloye Aderinokun ati awọn ara agbegbe aarin gbungbun ipinlẹ Ogun nitori pe àwọn araalu mọ otitọ Bakan naa lo ni Aderinokun ko nii dawọ duro lati maa fi ẹrin si ẹrẹkẹ awọn ara ijọba ibilẹ mẹfẹẹfa to wa ni aarin gbungbun ipinlẹ Ogun.


O pari! Nitori Gobir, wọn fẹsun jibiti kan Abdullateef Alagbonsi, alakoso ENetSuD

Awọn ara ati olugbe ipinlẹ Kwara ti pariwo sita wi pe Ọgbẹni Abdullateef Alagbonsi to jẹ alakoso  ẹgbẹ kan ti wọn pe ni Elites Network for Sustainable Development (ENetSuD) lori bi ṣe lo gba obitibiti owo lọwọ oludije sipo gomina labẹ asia ẹgbẹ oṣelu Young Progressive Party, Malaamu Yakubu Gobir, to si na papa bora. Wọn ni ṣe ni alakoso ENetSuD naa salọ si orileede Rwanda, to si  lọ n na obitibiti owo ti ko din ni miliọnu mẹrindinlọgbọn ataabọ, N26.5m naira, eyi to gba lọwọ Malaamu Gobir lorukọ ẹgbẹ naa. Owo naa ni wọn pe ni owo giranti (Grant), eyi ti wọn gba lọwọ ọkunrin.A gbọ pe nnkan ti Malaamu Gobir gbe owo naa kalẹ fun kọ ni wọn fi n ṣe, ati pe ṣe ni Alagbọnsi gba owo naa, to si lọ fi n jaye familete ki n tutọ lorileede Rwanda to salọ. Bẹ o ba gbagbe, laipẹ yii ni awọn alẹmode ipolongo idibo fun oludije sipo gomina naa, Gobir lu igboro ipinlẹ Kwara, eyi ti ẹgbẹ ENETSUD fi n polongo ibo fun un. Ẹgbẹ ọhun nigba ti ọrọ naa jade sita, ni wọn l'awọn ko mọ ohunkohun nipa rẹ, ti wọn si n pe olori wọn lati wa ṣalaye bo 'se na owo to gba lọwọ Malaamu Gobir, nitori t'awọn ko mọ ohunkohun nipa rẹ. Wọn ni ko wa a sọ ọ nita gbangba wi pe oun ko gba miliọnu mẹrindinlọgbọn ataabọ lọwọ Gobir, lẹyin ti awuyewuye ti kaakiri wi pe ẹgbẹ naa ti gba miliọnu mẹwaa naira.


Baba atọmọ jabọ sinu kọnga, loju ẹsẹ ni wọn ku

Kayeefi ni iṣẹlẹ ọhun ṣi n jẹ titi di asiko ti a ṣakojọpọ iroyin yii tan, lori bi baba ati ọmọ rẹ ṣe jabọ sinu kọnga, ti wọn si gbabẹ sọda sọrun aremabọ. Baba naa, Malam Bala, ẹni ọgọta ọdun, ati ọmọ rẹ, Sunusi Bala, toun jẹ ọmọ ọdun marundinlogoji la gbọ pe wọn ku sinu kọnga l'ọjọ Iṣẹgun, Tuside to kọja yii, lagbegbe Sabon Garin Bauchi, ijọba ibilẹ Wudil, ipinlẹ Kano.A gbọ pe asiko ti awọn mejeeji n gbẹn kọnga naa lọwọ ni wọn jabọ sinu rẹ, ti wọn si padanu ẹmi wọn. Nigba to n sọrọ, Saminu Abdullahi to jẹ alukoro ileeṣẹ panapana ipinlẹ naa sọ pe aarọ ọjọ Iṣẹgun ni iṣẹlẹ ọhun waye, ati pe nnkan bi agogo mọkanla aabọ ni ẹnikan to pe orukọ ara rẹ ni Isma’ila Idris ranṣẹ pe awọn nipa iṣẹlẹ naa. O ni wọn ti gbẹn kọnga ọhun tan, ṣugbọn ti ọmọ naa pada sinu rẹ lati pari gbogbo iṣẹ, nibẹ ni ogiri kọnga naa ti ya bo o. Nibi ti baba naa ti ko sinu rẹ lati doola ẹmi ọmọ rẹ, toun naa fi kagbako nla. Awọn ẹlẹyinju aanu la gbọ pe wọn ko sinu rẹ lati yọ wọn jade, ṣugbọn ti aṣọ ko pada ba ọmọyẹ mọ. Abdullahi jẹ ko ye wa pe awọn ti fa oku awọn mejeeji le ọlọpaa kan to pe ni Insp Felix Gowok ti teṣan ọlọpaa Wudil Model lọwọ.


Ija pari! AbdulRazaq ati Lai Mohammed pari ija oṣelu

Orin 'ija d'opin, ogun si tan' l'awọn ara ati olugbe ipinlẹ Kwara, paapaa awọn ọmọlẹyin Gomina ipinlẹ naa, AbdulRahman AbdulRazaq ati minisita fọrọ eto iroyin ati aṣa lorileede yii, Alaaji Lai Mohammed n kọ lori b'awọn mejeeji ṣe pari ija oṣelu to wa laaarin wọn lati bi ọdun mẹta sẹyin. Ki i ṣe iroyin tuntun mọ pe aarin Gomina AbdulRazaq ati Alaaji Lai Mohammed ko gun rege lati bi ọdun mẹta sẹyin, to si jẹ pe ko si nnkan to fa a ju ọrọ ipo oṣelu lọ, ṣugbọn ni bayii, a gbọ pe gbogbo aawọ naa ti d'ohun igbagbe patapata.A gbọ pe lara awọn nnkan to dija silẹ nigba naa ni ẹni ti iṣakoso ẹgbẹ oṣelu All Progressives Congress, APC nipinlẹ naa yoo wa lọwọ rẹ. Bi Gomina AbdulRazaq ṣe n sọ pe oun ni olori, bẹẹ ni Alaaji Lai Mohammed n sọ pe ko sẹni to le gba ipo olori lọwọ oun. Wọn ni aawọ yii lo mu ki ẹgbẹ naa pin si meji, to fi jẹ pe bi Gomina AbdulRazaq ṣe wa lẹyin Abdullahi Samari gẹgẹ bi alaga ẹgbẹ APC nipinlẹ naa, ni Alaaji Alaaji Lai Mohammed wa lẹyin Bashiru Bolarinwa gẹgẹ bi alaga ẹgbẹ.Lẹyin o rẹyin nibi ipade gbogboogbo ẹgbẹ naa to waye kọja lọ nipinlẹ Kwara, igun Gomina AbdulRazaq lo fa awọn oloye ẹgbẹ kalẹ, ti awọn igun yooku ko si rọwọ mu. Nibẹ ni igun ti Gomina ti fa Omọọba Sunday Fagbemi kalẹ gẹgẹ bi alaga ẹgbẹ, eyi ti wọn lo f'opin si bi ẹgbẹ naa ṣe pin si meji.Bo tilẹ jẹ pe a ko ti i le f'idi rẹ mulẹ titi di asiko ti a pari akojọpọ iroyin yii, sibẹ, a gbọ pe Alaaji Lai Mohammed ti paṣẹ pe ki gbogbo awọn ẹyin rẹ ṣagbatẹru AbdulRazaq lati pada s'ipo gomina lẹẹkeji, ati pe oun naa yoo wa lẹyin wọn digbi lati ri i pe ipo gomina ko bọ mọ ẹgbẹ APC lọwọ.A gbọ pe bi wahala naa ṣe d'opin ki i ṣe bi AbduRazaq ṣe ṣagbatẹru bi awọn ọmọ ẹyin Lai Mohammed meji, Alaaji Bashir Bọlarinwa ṣe di alaga ileeṣẹ igbohunsafẹfẹ lapapọ, iyẹn National Broadcasting Commission (NBC), ati Alaaji Lukman Mustapha toun naa di alakoso ileeṣẹ Federal Mortgage Bank of Nigeria (FMBN).


Awọn adigunjale kọlu ile Saka, gbajumọ adẹrinpoṣonu

Titi di asiko ti a pari akojọpọ iroyin yii la gbọ pe ọkan gbajugbaja agba oṣere tiata nni, Hafiz Oyetoro ti ọpọ awọn eeyan mọ si Simply Saka lori b'awọn adigunjale ṣe kọlu ile rẹ to wa niluu Abẹokuta, ipinlẹ Ogun. Nnkan bi agogo meji oru ọjọ Aje, Mọnde, ọsẹ yii la gbọ pe awọn adigunjale naa kọlu ile Hafiz Oyetoro, ti wọn si n beere owo ti ko din ni ogun miliọnu naira. A gbọ pe ṣe l'awọn adigunjale naa fẹẹ ji agba oṣere tiata ọhun gbe, ṣugbọn nigba ti wọn ri i pe gbajumọ oṣere ni, ati pe gbigbe rẹ yoo bu wọn lọwọ, lo jẹ ki wọn tun ero ọkan wọn pa. Okan lara awọn ọrẹ timọtimọ ọkunrin naa to, Ọgbẹni Kayọde Ṣoaga tu aṣiri yii sita, sọ pe ṣe l'awọn adigunjale naa fẹẹ pa Saka danu, ṣugbọn to jẹ pe ori lo ko o yọ, iyẹn nigba ti ko ri owo ti wọn n beere lọwọ rẹ ko kalẹ. Ṣoaga lo jẹ ka mọ pe ibọn nla loriṣiriṣi, ada, lẹbẹ at'awọn nnkan ija oloro ni wọn ko dani lọ loru ọjọ naa. Oju ferese ni iroyin fi to wa leti pe awọn oniṣẹ buruku yii gba wọle sinu ile Saka. Lẹyin idunnadura la gbọ pe wọn gba miliọnu mẹta naira lọwọ rẹ, to fi mọ awọn foonu rẹ, kaadi igbowo, kọmputa alagbeeka.


Ṣoaga lo jẹ ka mọ pe ibọn nla loriṣiriṣi, ada, lẹbẹ at'awọn nnkan ija oloro ni wọn ko dani lọ loru ọjọ naa. Oju ferese ni iroyin fi to wa leti pe awọn oniṣẹ buruku yii gba wọle sinu ile Saka. Lẹyin idunnadura la gbọ pe wọn gba miliọnu mẹta naira lọwọ rẹ, to fi mọ awọn foonu rẹ, kaadi igbowo, kọmputa alagbeeka. Siwaju si i la tun gbọ awọn oniṣẹ buruku yii gbe maṣiini ti wọn fi n gba owo, iyẹn POS dani, eyi ti wọn fi ko gbogbo owọ rẹ lọ.


Siwaju si i la tun gbọ awọn oniṣẹ buruku yii gbe maṣiini ti wọn fi n gba owo, iyẹn POS dani, eyi ti wọn fi ko gbogbo owọ rẹ lọ.


Ọmọ ni Tinubu jẹ si mi - Olúwòó

Oluwo ti ilu Iwo, Ọba Abdulrasheed Adewale Akanbi, Telu kin-ni-in ti sọ pe bi ọmọ ni oludije sipo aarẹ orileede yii labẹ asia ẹgbẹ oṣelu All Progressives Congress, APC, Aṣiwaju Bọla Ahmed Tinubu ṣe jẹ si oun.Kabiyesi naa sọrọ yii lori ikanni ayelujara ti fesibuuku rẹ laipẹ yii, lakoko to fi fọto oun pẹlu Tinubu sita.Ninu ọrọ to kọ sabẹ fọto ọhun, Oluwo ni ọmọ oun ni Tinubu jẹ gẹgẹ bi ọmọ Yoruba, ati adari iran Yoruba, to tun jẹ alẹnulọrọ lorileede Naijiria.Bakan naa ni Kabiyesi rọ awọn eeyan lati gbaruku ti ipinnu Tinubu, ẹni to tun jẹ aṣiwaju ẹgbẹ oṣelu APC lapapọ.


Ẹ wo bi wọn ṣe fa irun ori akẹkọọ to ṣe irun tọọgi

Ọrọ buruku toun tẹrin-in nigba ti awọn ọlọpaa Hisbah to wa n'ipinlẹ Kano deedee fa ori ọmọdekunrin akẹkọọ ile ẹkọ girama kan.Ẹsun ti wọn ka si ọmọ naa l'ẹsẹ ni pe irun to lọ ṣe si ori rẹ tako ẹsin islamu ti wọn yan laayo.Ile ẹkọ kan to wa ni ijọba ibilẹ Dawakin Tofa ni wọn sọ pe ọmọ ọhun n lọ, kods ti wọn sọ pe agbegbe naa lo n gbe.Gẹgẹ bi a ṣe gbọ, wọn ni irun ori ọmọ naa ko yatọ si ti tọọgi, eyi to mu ki wọn fa a dan kodoro.Alẹ ana, Tuside ni awọn ọlọpaa Hisbah naa gbe e sori ayelukara wọn lati fi han gbogbo agbaye.


Mi o beere owo to to aadọta biliọnu naira lọwọ Ambọde o - Tinubu pariwo sita

Gomina tẹlẹri n'ipinlẹ Eko, Aṣiwaju Bọla Ahmẹd Tinubu ti sọ pe oun ko beere owo to to aadọta biliọnu naira lati maa gba lọwọ gomina ana n'ipinlẹ naa, Akinwunmi Ambọde lakoko iṣakoso rẹ. Aṣiwaju Tinubu, ẹni to tun jẹ oludije s'ipo aarẹ orileede yii labẹ asia ẹgbẹ oṣelu All Progressives Congress, APC sọ pe irọ to jinna si otitọ otitọ ni iroyin ti wọn n gbe kaakiri naa jẹ. Laipẹ yii ni iroyin kan jade sita wi pe lara awọn idi pataki ti Akinwunmi Ambọde ko ṣe ri tikẹẹti lati pada sipo naa lẹẹkeji gba ni bo ṣe kọ lati san owo naa fun Aṣiwaju Bọla Tinubu. Nigba to n tako iroyin ọhun l'ọjọ Iṣẹgun, Tuside ana, alakoso f'ọrọ eto iroyin ti ẹgbẹ ipolongo fun Tinubu, Bayọ Ọnanuga sọ pe ọga oun ko le beere aduru owo to to bẹẹ. O ni awọn ẹgbẹ kan ti wọn pe ara wọn ni Biafra lo wa nidii iroyin ẹlẹjẹ naa, nitori pe ipinlẹ Eko ko pa owo to to aadọta biliọnu naira lakoko iṣakoso Ambọde gẹgẹ bi i gomina Eko.


Ọdaran paraku ni gbogbo awọn ọta ipinlẹ Ọyọ, mo ṣetan lati gbogun ti wọn - Makinde ṣeleri

Gomina ipinlẹ Ọyọ, Onimọ-ẹrọ Ṣeyi Makinde ti sọ pe oun ko ni i gba gbogbo awọn ọta ipinlẹ naa laaye lati ṣe aṣeyọri, to si ni gbogbo wọn pata lo maa kabamọ pe wọn n tako idagbasoke ati ilọsiwaju ipinlẹ ọhun. Oni, Ọjọru, Wẹside ni Gomina Ṣeyi Makinde ṣe ileri naa niluu Ibadan, iyẹn nibi Hijrah 1444 to waye nileeṣẹ Gomina to wa lagbegbe Agodi.Makinde ni ọdaran paraku ni gbogbo awọn ọta ipinlẹ Ọyọ, pẹlu ileri wi pe oun yoo gbogun ti wọn gidi, eyi ti yoo jẹ ki wọn kabamọ nla. Lara awọn to wa nibẹ ni Oloye Bayọ Oyero, Sẹnetọ Mọnsurat Sumọnu, Okere t'ilu Ṣaki, Ọba Khalid Ọlabisi, Alaaji Hammẹd Raji (SAN) ati Ṣheik Taofeek Akewugbagold. Siwaju si i lo jẹ ko di mimọ pe oun ti ṣiṣẹ takuntakun lori eto aabo ipinlẹ naa, ati pe gbogbo awọn ọta ipinlẹ ọhun ni ọdaran. O loun yoo gbogun ti gbogbo wọn lai ni i wọju wọn tabi fẹẹ mọ iru eeyan ti wọn jẹ. Bakan naa lo tẹsiwaju pe gbogbo awọn to fẹẹ ki ipinlẹ naa pin ni wọn yoo pofo, nitori pe awọn to n ṣe ẹsin mejeeji, iyẹn Kristẹẹni ati Musulumi lo wa ninu idile kọọkan.


Ọdun mọkandinlọgọta: AbdulRazaq ki Ọlọfa ku oriire

Gomina AbdulRahman AbdulRazaq t'ipinlẹ Kwara lonii, Ọjọru, Wẹside ti ba Ọlọfa tilu Ọffa, Ọba Mufutau Muhammed Gbadamọsi, Eṣuwoye keji yọ fun ti ayẹyẹ ọdun mọkandinlọgọta to pe loke eepẹ. AbdulRazaq, ninu ọrọ ikini rẹ si Ọlọfa, o ṣapejuwe kabiyesi naa gẹgẹ bii eyi to ti mu idagbasoke nla wọ ilu naa. O gbadura ẹmi gigun ati alaafia fun Ọlọfa. Bẹẹ lọ tun gba kabiyesi lamọran lati tubọ maa tẹsiwaju ninu iwa rere rẹ to n mu ilọsiwaju ba ilu naa.


Ẹgbẹrun lọna ọgbọn obinrin bọ saye ni Kwara

Lasiko ti a ṣakojọpọ iroyin yii tan, inu idunnu ati ayọ nla l'awọn obinrin kaakiri ipinlẹ Kwara wa lori bi ijọba ipinlẹ naa ṣe bu ọwọ lu owo iranwọ, ẹgbẹrun lọna ogun naira fun wọn.Owo ọhun la gbọ pe awọn obinrin olokoowo kekeeke ti ko din ni ẹgbẹrun lọna ọgbọn ni wọn yoo jẹ anfaani owo iranwọ naa.A gbọ pe oṣu mẹfa gbako ni wọn yoo fi jẹ anfaani owo iranwọ naa, ti banki agbaye ṣagbatẹru rẹ.Ninu atẹjade ti Ọjọgbọn Mamman Ṣaba Jubril to jẹ akọwe ijọba ipinlẹ naa fi sita, o jẹ ko di mimọ pe abẹ eto Kwara State Social Investment Programme (KWASSIP) ni wọn yoo gbe eto owo ọhun si.Gbogbo awọn obinrin kaakiri ijọba ibilẹ mẹrindinlogun ni yoo jẹ anfaani owo naa.


Ayẹyẹ ọjọ awọn ọdọ: Aderinokun b'awọn ọdọ yọ, o tun gba wọn lamọran

Akinruyiwa tilu Owu Abẹokuta, Oloye Olumide Aderinokun ti rọ gbogbo awọn ọdọ jakejado orileede Naijiria, paapaa nipinlẹ Ogun lati maa lo ọgbọn ati imọ ti wọn ni lati fi mu idagbasoke ba agbegbe wọn.Oloye Aderinokun, ẹni to tun jẹ oludije s'ipo ile igbimọ aṣofin agba orile-ede yii labẹ asia ẹgbẹ oṣelu Peoples Democratic Party, PDP lo sọrọ yii lakoko to b'awọn ọdọ yọ lori ayẹyẹ ọjọ wọn to n lọ lọwọ lonii, ọjọ Ẹti, Furaidee.Gbogbo ọjọ kejila ninu oṣu kẹjọ, ọdọọdun ni ayajọ ọjọ awọn ọdọ lagbaye, eyi ti awọn ọdọ Naijiria naa ko gbẹyin.
Ninu atẹjade ikini rẹ, eyi ti akọwe ipolongo rẹ, Ọgbẹni Taye Taiwo fi sita lo ti ṣapejuwe awọn ọdọ gẹgẹ bi ẹbun nla pataki ti orileede ni, nitori pe lai si ọdọ, ko si nnkan to n jẹ itẹsiwaju.O ni ilu tabi orileede ti ko ba ni ọdọ, tabi ko fi ti awọn ọdọ ṣe ṣetan lati parun lojiji, idi ree to fi ni ki awọn dide lati lọ awọn ọgbọn, imọ ti wọn ni nipa ṣayẹnsi lati fi mu idagbasoke ba agbegbe wọn.Siwaju sii lo gb'awọn lamọran lati kopa ninu eto oṣelu to n bọ lọna yii, ki wọn si yan awọn aṣoju gidi ti yoo ṣoju wọn daadaa sipo.
O ni kii ṣe ahesọ tabi asọdun wipe ijọba APC ti dori eto ọrọ aje orileede yii, eyi to fi n sọ pe asiko to f'awọn ọdọ lati dide, ki wọn si fọwọsowọpọ lati fi ibo le wọn danu lọdun 2023.


'Boya lẹ wa ok rara' - Lateef Adedimeji sọrọ buruku si ololufẹ rẹ

Gbajugbaja oṣere tiata nni, Lateef Adedimeji ti sọrọ buruku si ọkan lara awọn ololufẹ rẹ lori ikanni ayelujara ti Instagiraamu l'opin ọsẹ to ṣẹṣẹ pari yii.Lateef Adedimeji lo gbe fọto oun pẹlu iyawo rẹ, Bimpe Oyebade ti ọpọ awọn ololufẹ rẹ tun mọ si Mo-Bimpe sori ikanni ayelujara lọjọ Satide, ana.A gbọ pe Lateef kọ ọ si abẹ fọto naa pe "Out with Iyawo Alhaji, looking regal", iyẹn ni pe mo jade pẹlu iyawo Alaaji, to dun un wo loju.Bi Lateef ṣe gbe fọto ọhun sita l'awọn eeyan, paapaa awọn ololufẹ rẹ ti bẹrẹ sii kọ oriṣiriṣi ọrọ si abẹ fọto ọhun. B'awọn kan ṣe gbe oṣuba kare fawọn mejeeji, bẹẹ l'awọn miran n gbadura fun igbeyawo wọn.Ọkan lara awọn to sọrọ sabẹ fọto naa to bi Lateef ninu lo sọ pe "Eyi dara pupọ, ṣugbọn Iyawo Alaaji ko nilo lati maa ṣi ara silẹ".Eyi ni Lateef ri, to fi sare da a lohun pe "Bo ya lẹ wa ok rara".


Ẹ ma ṣe dibo f'awọn adari ti yoo ra ẹri ọkan yin, ti wọn yoo si fi ọjọ ọla yin dokoowo - Goodluck Jonathan

Aarẹ ana lorileede yii, Goodluck Ebele Jonathan ti gba gbogbo ọmọ orileede Naijiria lamọran lati ma ṣe dibo f'awọn adari ti yoo ra ẹri ọkan wọn, ti wọn yoo si tun fi ọjọ ọla wọn dokoowo ninu eto oṣelu to n bọ lọna yii. Goodluck Jonathan sọ pe ọpọ awọn oloṣelu lo wa nita lakoko yii to jẹ pe wọn wa ọna lati fi ọjọ iwaju awọn araalu dokoowo nitori iwa imọ tara wọn nikan. Arẹ ana naa lo sọrọ yii lakoko to n sọrọ nibi ayẹyẹ iranti ọdun ti ipapoda Captain Idahosa Okunbo, niluu Abuja l'ọjọ Abamẹta, Satide to kọja yii “Bi eto idibo ọdun 2023 ṣe n sunmọ etile, a ti gbaradi f'awọn oloṣelu ti wọn ma maa wa ba wa sọrọ, nitori ipo oṣelu ti wọn n wa. Ṣugbọn ero wọn yii ju ti ọdun 2023 lọ. “Amọran mi si awọn ọmọ Naijiria ni wi pe ki wọn farabalẹ lati mọ ibi ti wọn yoo dibo si, ati awọn ti wón yoo dibo wọn fun, ki wọn si rii daju pe wọn dibo wọn sibi to yẹ.“A ni lati yago kuro ninu eto oṣelu buredi ati bọta, ka si rii pe a ko yan awọn adari ti yoo ra ẹri ọkan wa, ti wọn yoo si tun fi ọjọ ọla awọn ọmọ ati awọn ọmọ-ọmọ wa dokoowo.”


Ọja Alanamu to jona lọjọsi: Wọn yẹyẹ Yaman, oludije s'ipo gomina labẹ asia ẹgbẹ oṣelu PDP  n'Ilọrin

Iroyin to tẹ wa lọwọ laipẹ yii ti f'idi rẹ mulẹ pe awọn araalu ti yẹyẹ oludije s'ipo gomina labẹ asia ẹgbẹ oṣelu Peoples Democratic Party, PDP n'ipinlẹ Kwara, Shuiab Yaman.Ko si nnkan meji ti wọn lo fa a ti wọn fi yẹyẹ Yaman bi ko ṣe ti owo ti wọn lo ko kalẹ lati fi ran awọn to padanu dukia wọn sinu ijamba ina to waye ninu ọja Alanamu to jona.AWIKONKO gbọ pe latigba ti ẹgbẹ oṣelu PDP ti fa Yaman kalẹ gẹgẹ bi oludije wọn, lo ti kuro n'ipinlẹ Kwara, ti wọn si ni ko sẹni to le sọ ibi to lọ. Bo tilẹ jẹ pe a ko le f'idi rẹ mulẹ, wọn ni gbogbo b'awọn eeyan ṣe n wa a lati ri, ni ko sẹni to le sọ pato ibi ti wọn le wa a si.Nigba ti wọn maa gburo rẹ, a gbọ pe ọsẹ bii mẹta lẹyin ti ọja naa jona lo ṣẹṣẹ yọju, iyẹn lẹyin t'awọn eeyan bẹrẹ sii pariwo orukọ rẹ wi pe ko laanu araalu.Wọn ni ẹgbẹrun lọna ẹẹdẹgbẹrin naira ni Yaman ko silẹ f'awọn ti dukia wọn jona lẹyin ti wọn fi agidi mu, eyi ti wọn ni ko ka nnkankan. Ẹgbẹrun marun-un-marun-un naira ni wọn kan ẹnikọọkan ninu awọn to padanu ọja wọn naa. Bakan naa la gbọ pe abẹwo ti Yaman ṣe sibẹ ko bu iyi ku oludijo s'ipo gomina, paapaa ẹni to yẹ ko jẹ adari.


Bi a ba fẹ idagbasoke, a fi ka ro awọn ọdọ lagbara - AbdulRazaq

Gomina AbdulRahman AbdulRazaq ti ipinlẹ Kwara ti jẹ ko di mimọ pe bi ipinlẹ tabi orileede kan ba n fẹ ilọsiwaju ati idagbasoke to lọọrin, afi ki wọn ṣe ro awọn ọdọ lagbara, ki ilu le ni ọjọ iwaju rere. AbdulRazaq to ni awọn ọdọ ni ọjọ iwaju orileede sọrọ yii lasiko to n b'awọn ọdọ yọ fun ti ayẹyẹ ọjọ awọn ọdọ lagbaye.


Nnkan de: Arẹgbẹṣọla ati tẹgbọn-taburo ti ha l'Ekoo o, ẹsun Yahuu-Yahuu ni wọn fi kan wọn

Yoruba lo sọ pe 'iwa rere ni ẹṣọ eniyan', koda bibeli gan-an f'idi rẹ mulẹ pe 'tọ ọmọ rẹ, ki o le fun ọ ni isinmi'. Ọrọ wọnyi ko ri bẹẹ nigba ti ọwọ palaba ajọ to n gbogun ti iwa jibiti ati ajẹbanu lorileede Naijiria, Economic and Financial Crimes Commission, EFCC tẹ ọmọ iya kan naa meji lori ẹsun jibiti ori ayelujara ti mọ si Yahuu-Yahuu. Ilu Eko la gbọ pe ọwọ palaba awọn mejeeji ti segi, koda, ti wọn sọ pe ṣe ni wọn ko wọn mọ awọn akẹgbẹ wọn ti wọn jọ n lu jibiti ori ayelujara yii. Awọn ti ko din ni marundinlọgbọn la gbọ pe ọwọ tẹ.Lara wọn ni: Oyewọle Damilọla, Ovin Adekunle, Ovin Nicholas, Ridwan Iyiọla, Arẹgbẹṣọla Tobilọba, Ọladoṣu Saheed, Oseni Ọmọtara, Abel Durotimi, Oyenẹyẹ Rilwan Adetọla, Ọmọrẹgbẹ Destiny Nosa, Evbonaye Ọlalẹyẹ, Adeyẹmọ Abiọla, Temitọpẹ Ajetọnmọbi, Dare-Ilọri Ọrẹoluwa David, Adekanye Ayọdeji Ezekiel, Osagie Harry Odosa ati Arowolo Oluwafẹmi Isaac.Awọn yooku ni: Agbaje Jackson Babatunde, Owolabi Temiloluwa Dominion, Fadipẹ Biọdun Idris, Agbayọ Mọshood Oriyọmi, Sylvester Evans, Ọṣọkọya Ọlaoluwa Muritalah, Ọmọtoye Collins Oluwaṣeun ati Hassan Abdulwahab Ọladimeji.Gẹgẹ ajọ EFCC ṣe ṣalaye, wọn ni Damilọla, Adekunle, Nicholas ati Iyiọla lọwọ kọkọ tẹ lagbegbe Palmcity Estate to wa ni Lẹkki, ipinlẹ Eko, iyẹn lọjọ kẹwaa, oṣu yii, ko to di pe ọwọ tẹ awọn yoo ninu ọgba City-View Estate, to wa lopopona ilu Eko si Ibadan lọjọ kejila, ọsu yii. Olobo kan ti wọn lo ta awọn oṣiṣẹ ajọ EFCC ko to di pe wọn bẹrẹ iṣẹ iwadii wọn, ti aṣiri awọn eeyan wọnyi si tu nibi ti wọn ti jaye famile-ki-n-tutọ. Lara awọn nnkan ti wọn gba lọwọ wọn ni foonu olowo nla ati kọmouta alagbeeka loriṣiriṣi, eyi ti wọn fi n lu jibiti.


Aderinokun ṣabẹwo ibanikẹdun si mọlẹbi akẹkọọ Mapoly ti wọn pa nipakupa

Oludije s'ipo ile igbimọ aṣofin agba lorileede yii, lati ẹkun aarin gbungbun ipinlẹ Ogun, Oloye Olumide Aderinokun ti ṣe abẹwo ibanikẹkun lọ sile awọn obi ọmọdebinrin akẹkọọ ile ẹkọ giga gbogboniṣe ti Mọshood ABiọla, eyi to wa ni Ojere niluu Abẹokuta, Happiness Odeh ti wọn pa nipakupa l'ọsẹ to kọja yii. Happiness Odeh l'awọn amookunṣeka pa danu lẹyin ti wọn f'ipa ba a laṣepọ tan lagbegbe Ipẹru Rẹmọ. Ko pẹ ti ọmọbinrin naa ṣẹṣẹ gbegba oroke nibi idije Omidan Mapoly to waye lọjọ kẹta, oṣu kẹjọ ti a wa yii, ni wọn jiigbe, ko to di pe wọn dẹmi rẹ legbodo. Nigba to n ṣabẹwo s'awọn obi ọmọ naa l'ọjọ Aje, Mọnde, ana, oludije labẹ asia ẹgbẹ oṣelu Peoples Democratic Party, PDP ṣapejuwe bi wọn ṣe pa Happiness gẹgẹ bi iwa ọdaju ati ainaanu.Nibẹ lo ti ṣaleri iranlọwọ to pe ye f'awọn obi naa, to si rawọ ẹbẹ s'awọn alẹnulọrọ n'ipinlẹ Ogun lati rii daju pẹ wọn wa awọn to ṣiṣẹ buruku naa kan, ki wọn si rii daju pe wọn lọ lai jiya ẹṣẹ wọn.


Aderinokun ṣabẹwo si Olowu tuntun l'Abẹokuta

Akinruyiwa tilu Owu Abẹokuta, ipinlẹ Ogun, Oloye Olumide Aderinokun ti ṣe abẹwo si Olu tilu Owu tuntun ti wọn ṣẹṣẹ yan, Ọba Saka Adeọla MatẹmilọlaNibi abẹwo naa ni Oloye Aderinokun, ẹni to jẹ oludije s'ipo ile igbimọ aṣofin agba l'Abuja lati ẹkun aarin gbungbun ipinlẹ Ogun labẹ asia ẹgbẹ oṣelu Peoples Democratic Party, PDP ti sọ pe asiko ti dara ni kabiyesi naa de si.Ẹni to ṣabẹwo ọhun lonii, ọjọ Abamẹta, Satide jẹ ko di mimọ pe ọba tuntun naa yoo lo iriri rẹ ninu eto ẹkọ, ile aye, iṣẹṣe lati fi mu idagbasoke ba ilu Owu.Oloye Aderinokun ni ohun to da oun loju ni pe Kabiyesi ti gbaradi lati di ipo ọhun mu ṣinṣin nipa mimu idagbasoke alailẹgbẹ wọlu.O wa gbadura pe ki kabiyesi naa pẹ laye, ko si lo itẹ naa gbo kọja ohun ti ẹnikẹni le lero lọ.


Nítorí ètò ìlera tó mú lòkúkúdùn, AbdulRazaq gba àwọ́ọ̀dù nlá

Ẹgbẹ awọn dọkita agbegbe lorieede yii, Nigerian Association of Resident Doctors, NARD, ti fi ẹbun awọọdu ti ko wọpọ ta gimina ipinlẹ Kwara, AbdulRahman AbdulRazaq lọrẹ, lori ipa to n ko lẹka eto ilera.Wọn ni ko tii si ijọba ipinlẹ kankan lorileede Naijiria, to mu ọrọ eto ilera lokukudun to ijọba ipinlẹ Kwara ti AbdulRazaq jẹ gomina wọn.Eyi lo fa a ti wọn fi wo o pe afi k'awọn da Gomina AbdulRahman AbdulRazaq lọla, lati fi mọ riri ipa to n ko lawujọ eto ilera, paapaa bi ẹmi ati dukia, eto ilera araalu fi jẹ ẹ logun.Lakoko to n sọrọ ikini-kaabọ nibi eto ipade awọn alẹnulọrọ ẹgbẹ wọn, iyẹn Extraordinary National Executive Council Meeting, to waye ninu gbọngan ile itura ti Peace (Peace Hotel), niluu Ilọrin l'opin ọsẹ to kọja yii, Aarẹ ẹgbẹ naa, Dokita Dare Godiya Ishaya jẹ ko di mimọ pe bi wọn ṣe yan gomina AbdulRazaq kii ṣe nipa ojusaaju, bi ko ṣe nipa bo ṣe n gbe ẹka eto ilera larugẹ.Nibẹ lo ti sọ pe iwuri jẹ fun ẹgbẹ naa lati ri i pe awọn oniṣegun oyinbo ti agbegbe ti bẹrẹ eto idanilẹkọọ l'ọsibitu ijọba to wa niluu Ilọrin.
O ni eto idanilẹkọọ naa ni yoo jẹ ki wọn ri awọn oniṣegun ilera to dantọ gbe dide, fun ijọba lati pin wọn si aaye to yẹ Gomina AbdulRazaq nigba toun naa n fi idunnu rẹ han nibi eto ọhun, dupẹ gidigidi lọwọ awọn alakoso eto naa, to si ni ipenija lati tubọ tẹsiwaju iṣẹ rere rẹ ni awọọdu ọhun jẹ.AbdulRazaq ti kọmiṣanna f'ọrọ eto ilera, Dokita Raji Razaq ṣoju fun, wa fikun ọrọ rẹ pe oun fi awọọdu naa sọri gbogbo awọn oṣiṣẹ eleto ilera ti wọn n fi ara ṣiṣẹ wọn fun idagbasoke ipinlẹ Kwara.


Wọn fi 'Were Olorin' jẹ oye amuludun l'Awori (Fọto)

Iroyin ayọ lo tun wọlé tọ àwọn ololufẹ olorin takasufe nni, Habeeb Okikiọla ti ọpọ awọn ololufẹ rẹ mọ si Portable pẹlu bi wọn ṣe fi jẹ oye tuntun.Oye Amuludun ti Tigbo ni ilẹ Awori la gbọ pe wọn fi Portable ti awọn kan tun n pe ni Were Olorin jẹ.


Ẹ dákẹ́ rúmọ́ọ̀sì! Ìjọba kò jẹ ọlọ́pàá kankan lówó oṣù o - ilé-iṣé ọlọ́pàá ìpínlẹ̀ Kwara

Ileeṣẹ ọlọpaa ipinlẹ Kwara ti sọ pe ki gbogbo awọn to n gbe iroyin ti ko tọ kaakiri ipinlẹ naa dẹkun, nitori pe iroyin to jinna si otitọ ni.Ninu atẹjade ti alukoro ileeṣẹ ọlọpaa ipinlẹ naa, Ọkassnmi Ajayi gbe jade lopin ọsẹ to kọja yii, o jẹ ko di mimọ pe awọn ọlọpaa agbegbe ti wọn da silẹ lati fi ṣe iranwọ Bẹ o ba gbagbe, ọsẹ to kọja yii ni fọnran kan jade sita nibi ti awọn ọlọpaa kan ti n fi ẹhonu han pe ijọba ipinlẹ Kwara ko san owo oṣu fun wọn lati bi ọdun kan sẹyin, ti fọnran naa si kaakiri gidi.Alukoro ọlọpaa sọ pe awọn to ṣe ifẹhonuhan naa kii ṣe ojulowo ọlọpaa, bi ko ṣe pe awọn ọlọpaa ti wọn da silẹ fun iṣẹ ọlọpaa agbegbe nipinlẹ Kwara ni, lati maa ran awọn ojulowo ọlọpaa lọwọ.O ni awọn ọlọpaa agbegbe ọhun ko si ninu ilana sisan owo oṣu fun wọn, ṣugbọn to sọ pe ijọba ti pe wọn lati ni asọyepọ pẹlu wọn.Ọga ọlọpaa, Tuesday Assayomo ti wa f'idi rẹ mulẹ pe ileeṣẹ ọlọpaa ko jẹ oṣiṣẹ kankan lowo oṣu, to si ni ki awọn eeyan ma ṣe gba fọnran naa gbọ.


Nitori iwa ọmọluabi ati aanu: Awọn araalu rọ'jo adura le Aderionkun lori l'Abẹokuta

Beeyan ba wa ninu ọja Kutọ to gbajumọ daadaa niluu Abẹokuta l'ọsan oni, ọjọ Aiku, Sannde, yoo  mọ pe ko si nnkan to kọja iwa rere ti Yoruba n pe ni ẹṣọ eniyan.Gbogbo awọn ara ọja Kutọ la gbọ pe wọn bẹrẹ sii gbadura ni kete ti Oloye Olumide Aderinokun, Oludije s'ipo ile igbimọ aṣofin agba lorileede yii labẹ asia ẹgbẹ oṣelu Peoples Democratic Party, PDP wọle sibẹ lati wo alaafia wọn.Ohun ti ọpọ awọn ọlọja n sọ ni pe awọn ti n gbọ orukọ ọkunrin naa tipẹ, nipa iwa rere ati ẹyinju aanu.


Wọn ni Atiku yẹyẹ Saraki nitori ipo alakoso eto ipolongo idibo rẹ

Bi iroyin to tẹ AWIKONKO lọwọ laipẹ yii ba fi jẹ otitọ, a jẹ pe nnkan ko lọ daadaa laaarin oludije s'ipo aarẹ labẹ asia ẹgbe oṣelu Peoples Democratic Party, PDP, Alaaji Atiku Abubakar ati olori ẹgbẹ naa n'ipinlẹ Kwara, Abubakar Bukọla Saraki lori ipo alakoso ipolongo eto idibo rẹ. Ohun ti a gbọ ni pe Saraki l'awọn eeyan n f'oju sọna fun tẹlẹ wi pe Atiku fẹẹ lo fun alakoso eto ipolongo idibo rẹ, ṣugbọn ti wọn ni ẹkun Iwọ-Oorun ni Atiku n f'oju sọna fun bayii lati mu alakoso rẹ.Iroyn ti a gbọ ni pe awọn meji ti Atiku n f'oju sọna fun lati kede sita ni gomina ipinlẹ Ọyọ, Onimọ-ẹrọ Ṣeyi Makinde ati gomina tẹlẹ n'ipinlẹ Ọṣun, Ọlagunsoye OyinlọlaEyi la gbọ pe o n fa ọpọlọpọ rukerudo ninu ẹgbẹ oṣelu PDP n'ipinlẹ naa lakoko yii, ti nnkan ko si lọ deedee.Wọn ni gbogbo erongba Saraki ni pe oun ni Atiku yoo lo fun ipo alakoso eto ipolongo, lojuna lati ri owo ti yoo na fun  eto oṣelu ipinlẹ Kwara to n bọ lọna, ki ẹgbẹ naa le jawe olubori.


O pari o! Awọn ọba alaye yẹyẹ Rafiu Ibrahim nita gbangba

Ọrọ buruku toun tẹrin l'ọsan oni, nigba ti wọn sọ pe awọn ọba alaye ti wọn wa ni ipo kẹrin yẹyẹ Sẹnetọ Rafiu Ibrahim, oludije s'ipo ile igbimọ aṣofin agba l'Abuja. Iroyin to tẹ wa lọwọ sọ pe Sẹnetọ Ibrahim lo ranṣẹ pe awọn ọba naa pẹlu ẹtanjẹ wi pe gomina ipinlẹ naa, AbdulRahman AbdulRazaq lo fẹẹ ri wọn lati ba wọn ṣe ipade.Wọn ni kete ti wọn de ibi ipade naa, iyẹn ni otẹẹli Intercontinental to wa lagbegbe Ganmo, lati maa jade kuro niluu Ilọrin ni wọn ṣẹṣẹ mọ pe pẹlu ẹtanjẹ ni wọn fi ranṣẹ pe wọn.A gbọ pe oludije s'ipo ile igbimọ aṣofin agba lo fẹẹ ba wọn ṣe ipade idankọnkọ lati le ṣe iranwọ fun un ninu eto idibo to n bọ lọna yii.Lara awọn to fi iṣẹlẹ ọhun to wa leti sọ pe awọn ọba naa ti n fura pe Gomina AbdulRazaq ko le pe wọn wa si otẹẹli fun ipade, ti yoo ba pe wọn, yala ko jẹ si ilegbe awọn gomina tabi ọfiisi gomina ni ipade yoo ti waye.Wọn ni ohun ti awọn ọba naa n sọ ni pe nipa ẹtanjẹ ni asofin agba ọhun fi ranṣẹ pe wọn, ati pe to ba de ibi to n foju sọna fun naa, ẹtanjẹ ni yoo pọ fun un.Nigba ti wọn rii pe kii ṣe gomina lo ranṣẹ pe wọn lotitọ, ṣe ni wọn fibinu kuro níbẹ, ti wọn si n kilọ fun oludije ọhun lati ma ṣe gbiyanju nnkan to ṣe naa mọ lailai.


AbdulRazaq ṣabẹwo akanṣe iṣẹ idagbasoke si Fáṣọlá

Gomina AbdulRahman AbdulRazaq ti ipinlẹ Kwara lọjọ Iṣẹgun, Tusidee ana ti ṣe abẹwo lori iṣẹ idagbasoke si minisita f'ọrọ eto akanṣe iṣẹ ati ilegbee, Ọlọlajulọ Babatunde Raji Faṣọla.Yatọ si Faṣọla ti Gomina AbdulRazaq ṣabẹwo si, o tun ri minisita f'ọrọ eto akanṣe iṣẹ ipinlẹ, iyẹn State fir Works, Ọnarebu Ibrahim Umar El-Yakub.Ilu Abuja la gbọ pe Gomina AbdulRazaq ti lọ yọju si wọn lati ba wọn ṣe ipade lori bi akanṣe iṣẹ awọn opopona Kishi si Kaiama, Ilọrin si Kabba, Ilọrin si Jebba, at'awọn opopona miran to wulo yoo ṣe di ṣiṣe lai fi akoko ṣofo.


Ẹ wo ojú àwọn kọmíṣánnà tuntun méje tí Dàpọ Abíọ́dún búra fún l'Ógùn

Gomina Dapọ Abiọdun ti ipinlẹ Ogun ti bura fawọn kọmiṣanna tuntun ti ko din ni meje ati igbakeji olori awọn oṣiṣẹ gomina kan, lojuna lati le jẹ ki iṣẹ idagbasoke ipinlẹ naa kẹsẹjare.Oludọtun Taiwo (Forestry); Ganiyu Hamzat (Local Government and Chieftaincy Affairs); Arabinrin Motunrayọ Adelẹyẹ -Ọladapọ (Culture and Tourism); Ọgbẹni Ọladimeji Ọrẹsanya (Environment); Arabinrin Olufẹmi Ilọri Ọduntan (Special Duties and Inter -Governmental Affairs); Ọnarebu Abayọmi Hunye (Community Development and Cooperatives) ati Ọgbẹni Jamiu Ọdẹtoogun (Rural Development).Kọmiṣanna tẹlẹ f'ọrọ eto aṣa ati igbafẹ, Ọmọwe Toyin Taiwo ti di igbakeji olori awọn oṣiṣẹ gomina bayii.Ọjọ Iṣẹgun, Tusidee ana ni Gomina Dapọ Abiọdun bura fawọn eeyan naa ni ọfiisi rẹ to wa ni Oke-Mọsan niluu Abẹokuta, nibẹ lo si ti gba wọn lamọran lati duro ṣinṣin ninu iṣẹ ti wọn gbe le wọn lọwọ.


Ọ ma ṣe o: Ọmọ ikoko ati eeyan marun-un padanu ẹmi wọn sinu ijamba mọtọ l'Ondo

Ariwo ikunlẹ abiyamọ lo gba ẹnu awọn eeyan l'ọjọ Iṣẹgun, Tuside ọsẹ yii nigba ti ijamba kan to f'ẹmi eeyan mẹfa ọtọọtọ, eyi ti ọmọ ikoko kan naa wa laarin wọn ṣofo danu. Ọpọ awọn eeyan la tun gbọ pe wọn farapa yannayanna ninu ijamba naa to waye lagbegbe Ajue, eyi to wa loju ọna marosẹ ilu Ondo si Ọrẹ. A gbọ pẹ ọkunrin kan, obinrin mẹrin la gbọ pe wọn ba ijamba naa lọ, to si gba omije pupọ loju awọn to n kọja lọ, paapaa awọn tiṣẹlẹ naa ṣoju wọn. Iroyin to tẹ wa lọwọ sọ pe tirela nla kan ti wọn pe ni tirọọki, eyi ti nọmba idanmọ rẹ jẹ MUS 321 YF, to n bọ lati ilu Ondo lo sọ ijanu rẹ nu lori ere, to si ṣe bẹẹ lọ doju kọ bọọsi Toyota Hiace, elero mejidinlogun ti nọmba idanimọ tiẹ jẹ RGB 487 XA. Wọn ni ṣe ni tirela naa fo kuro loju ọna tiẹ, ko to lọ doju kọ bọọsi ọhun. Awọn ẹlẹyinju aanu la gbọ pe wọn dsare sunmọ ibi ijamba naa lati doola ẹmi awọn eeyan, ko to di pe awọn oṣiṣẹ oju popona ti wọn ranṣẹ pe debẹ.Nigba to n sọrọ, alakoso ẹkun Ọrẹ fun oṣiṣẹ aabo oju popona ti FRSC, Ọgbẹni Babafẹmi Alongẹ, to f'idi ijamba naa mulẹ sọ pe iwakuwa ẹni to wa tirela naa lo fa a to fi sọ ijanu rẹ nu, to si lọ fi koba awọn ẹni ẹlẹni.


Iroyin to tẹ wa lọwọ sọ pe tirela nla kan ti wọn pe ni tirọọki, eyi ti nọmba idanmọ rẹ jẹ MUS 321 YF, to n bọ lati ilu Ondo lo sọ ijanu rẹ nu lori ere, to si ṣe bẹẹ lọ doju kọ bọọsi Toyota Hiace, elero mejidinlogun ti nọmba idanimọ tiẹ jẹ RGB 487 XA. Wọn ni ṣe ni tirela naa fo kuro loju ọna tiẹ, ko to lọ doju kọ bọọsi ọhun. Awọn ẹlẹyinju aanu la gbọ pe wọn dsare sunmọ ibi ijamba naa lati doola ẹmi awọn eeyan, ko to di pe awọn oṣiṣẹ oju popona ti wọn ranṣẹ pe debẹ.Nigba to n sọrọ, alakoso ẹkun Ọrẹ fun oṣiṣẹ aabo oju popona ti FRSC, Ọgbẹni Babafẹmi Alongẹ, to f'idi ijamba naa mulẹ sọ pe iwakuwa ẹni to wa tirela naa lo fa a to fi sọ ijanu rẹ nu, to si lọ fi koba awọn ẹni ẹlẹni. O l'awọn ti ko awọn oku naa lọ mọṣuari, ti awọn to farapa si ti wa nibi ti wọn ti n gba itọju lọwọ.


O l'awọn ti ko awọn oku naa lọ mọṣuari, ti awọn to farapa si ti wa nibi ti wọn ti n gba itọju lọwọ.


Tirela Dangote meji to ṣe fayawọ irẹsi wọ Naijiria ti ha si Idiroko

Ọwọ ẹṣọ aṣọbode orileede yii, Nigerian Customs Service (NCS), ti ẹkun kin-in-ni n'ipinlẹ Ogun ti tẹ tirela ileeṣẹ simẹnti Dangote kan ti wọn lo ṣe fayawọ baagi irẹsi mẹtalelọọdunrun wọ orileede Naijiria. Gẹgẹ bi Bamidele Makinde to jẹ alakoso ẹkun naa to wa niluu Idiroko, ijọba ibilẹ Ipokia ṣe ṣalaye f'AWIKONKO, o ni tirela kan lọwọ kọkọ tẹ pẹlu baagi irẹsi igba-din-ni mejidinlọgbọn, ko to di pe ọwọ tẹ tirela miran toun ko irẹsi baagi marundinlọgọrin. Tirela ileeṣẹ Dangote ti nọmba idanimọ rẹ jẹ EKY 971 YE la gbọ pe o ko baagi irẹsi marundinlọgọrin papọ mọ baagi simẹnti, ki aṣiri ma ba a tu, ti ọwọ si tẹ ẹ loju ọna Ibeṣe laarọ ọjọ Aiku, Sannde to kọja. O tun jẹ ko di mimọ pe tirela ti nọmba idanimọ rẹ jẹ BCH 531 XA, ipinlẹ Kano, loun naa ko irẹsi mọ baagi simẹnti, ko to di pe akara tu sepo lagbegbe Lanfẹnwa niluu Abẹokuta laaarọ ana. Nibẹ ni alakoso naa ti sọ pe owo ti ko din ni N13,848,370 l'awọn ti pa ninu ẹru ti wọn ko wọle lọna aitọ l'oṣu keje to kọja yii.


Ẹ wo tirela simẹnti to fẹẹ jabọ s'odo o

Diẹ lo ku ki tirela kan to ko ọpọlọpọ simẹnti jabọ lori afara nla to wa lopopona Eko si ilu Ibadan, ṣugbọn to jẹ pe ori lo ko awọn to wa ninu ẹ yọ lọwọ iku ojiji.A gbọ pe ṣe ni ijanu tirela ọhun ja sọnu lori ere, ti ẹni to wa a ko si mọ ohun to le ṣe.Lara awọn ti iṣẹlẹ naa ṣẹlẹ loju wọn sọ pe lati ma ba a paayan, lo mu ki awakọ rẹ fori sọ irin afara naa, to si ku diẹ ko jabọ silẹ.Fun bi ọpọlọpọ wakati ni ijamba naa fi da sunkẹrẹ-fakẹrẹ ọkọ silẹ lopopona Eko si ilu Ibadan ọhun, ko to di pe awọn oṣiṣẹ eto aabo oju popo wa ọna abayọ sii.


Abẹokuta ni Ayọdele ti ji aṣọ ọlọpaa, ilu Ibadan lo ti fi n lu jibiti kaakiri

Ọwọ ọlọpaa ipinlẹ Ọyọ ti tẹ baale ile ẹni aadọta ọdun kan, Adebisi Ayọdele ti wọn lo n fi aṣọ ọlọpaa lu awọn araalu ni jibiti kaakiri igboro ilu Ibadan.Ọjọ Aiku, Sannde to kọja yii la gbọ pe ọwọ tẹẹ ni agbegbe Aṣejire n'ijọba ibilẹ Ẹgbẹda niluu Ibadan nibi ti o ti mura ti o si n ṣiṣẹ ọlọpaa lọna aitọ.Nọmba ọkọ Mitsubishi kan ti o fi n ṣiṣẹ gẹgẹ bi ẹṣọ aabo ni: ARP 34 AA.Lasiko ti ileeṣẹ ọlọpaa ipinlẹ Ọyọ n fi oju awọn ọdaran kan han ni olu ileeṣẹ ọlọpaa to wa ni agbegbe Ẹlẹyele nilu Ibadan ni ọrọ rẹ ti jade.Kọmisọnna Ọlọpaa n'ipinlẹ Ọyọ, Adebọwale Williams ṣe alaye fun awọn akọroyin pe oṣiṣẹ ijọba to n bẹ ni ipele ikẹrinla ni Adebisi Ayọdele, ti o si n ṣiṣẹ gẹgẹ bii olukọ ile ẹkọ alakọbẹrẹ ni Ikereku-Idan, ilu Abẹokuta n'ipinlẹ Ogun.Ileeṣẹ ọlọpaa fi idi ọrọ mulẹ wi pe Ayọdele ti fi oju han gẹgẹ bi ọṣiṣẹ ọlọpaa fun ọpọlọpọ ọdun ki ọwọ palaba rẹ to ṣegi.Ninu ọrọ tiẹ, afurasi naa jẹwọ wi pe niṣẹ loun ji aṣọ ọlọpaa ati awọn eroja mii ti oun lo lọdọ aladugbo kan niluu Abẹokuta.O ni, "Mo ji aṣọ ati awọn eroja ti o ku niluu Abẹokuta. Olukọ ile ẹkọ alakọbẹrẹ ni mi, mo si wa ni ipele ikẹrinla lẹnu iṣẹ ijọba."Bẹẹ sini mo fẹran iṣẹ ọlọpaa gan an de ibi wi pe gbogbo awọn ara adugbo wa ni mo ti sọ fun wi pe ọlọpaa ni mi."Ayọdele fi kun ọrọ rẹ wi pe ni ọdun marun sẹyin ni oun ji aṣọ naa ko ti oun si ti n fi ṣiṣẹ, ṣugbọn oun ko fi aṣọ naa hu iwa ọdaran ri.


Ẹ wa gbọ ọna lati dẹkun iṣoro omiyale - Ijọba Kwara

Ijọba ipinlẹ Kwara labẹ akoso Gomina AbdulRahman AbdulRazaq ti gba awọn araalu lamọra lori iṣoro omiyale ati agbara ya ṣọọbu t'awọn eeyan n koju.Ninu atẹjade ti Kọmiṣanna f'ọrọ eto ayika ati agbegbe, Ọnarebu Rẹmilẹkun Banigbe fi sita laipẹ yii, lo ti sọ pe ki awọn araalu fọwọsowọpọ pẹlu ilana ati agbekalẹ eto ijọba.O ni bi awọn araalu ba tẹle ilana ati ofin ti ijọba la kalẹ lojuna lati dẹkun iṣoro omiyale, ẹmi ati dukia araalu yoo wa labẹ aabo to peye. Banigbe jẹ ko di mimọ pe bi awọn araalu ba le dẹkun lati maa da ilẹ ati idọti s'awọn ibi ti ko yẹ bii odo, gọta, oju ọna, opopona, ko nii si ohun to n jẹ Omiyale, agbara ya ṣọọbu kankan mọ.O tẹsiwaju pe dida idọti s'awọn ibi ti ko yẹ lo n fa a ti odo ati gọta fi maa n di pa, ti omi ko si ni raaye jọja lakoko to yẹ.Bakan naa lo jetko di mimọ pe nipasẹ igbesẹ ara ọtun ti ijọba gbe, lo fa a ti omi ko fi ya mọ lopopona Unity Obbo niluu Ilọrin.


Ìjọba Kwara san gbèse àjọ NBC tí ìjọba jẹ láti ọdún 2006

Ijọba ipinlẹ Kwara l'awọn ti san gbogbo gbese owo ajọ to n ṣabojuto eto igbohunsafẹfẹ lorileede yii, iyẹn National Broadcasting Commission ti ijọba wọn jẹ lati bi ọdun mẹrindinlogun sẹyin.Laipẹ yii ni ajọ NBC gbe atẹjade kan sita nipa awọn ileeṣẹ igbohunsafẹfẹ ati amohunmaworan to jẹ gbese, ti wọn si kede pe awọn ti ti wọn pa.Ipinlẹ Kwara ko gbẹyin ninu awọn ti ọrọ naa kan, ti a si gbọ pe miliọnu mejilelogun ataabọ (₦22.5m) naira lowo ti wọn jẹ lati ọdun 2006.Bi iroyin ọhun ṣe tẹ Gomina AbdulRahman AbdulRazaq lọwọ, lo ti paṣẹ pe ki wọn tete lọ san gbese naa, lẹyin to bu ọwọ lu sisan an.Kọmiṣanna f'ọrọ eto iroyin, Ọnarebu Ọlabọde George Towoju to fi iroyin ọhun sita sọ pe ṣaaju akoko yii ni ijọba ipinlẹ naa ti kọkọ san miliọnu mẹwaa naira ninu oṣu kẹsan, ọdun to kọja.Ọnarebu Towoju lo jẹ ko di mimọ pe miliọnu mejilelọgbọn ataabọ (₦32.5m) naira ni apapọ owo naa tẹlẹ, to si l'awọn ti san gbogbo gbese naa lai ku ẹyọkan ṣoṣo.


Ọrọ pesijẹ! Awọn ọba Kwara f'ohun ṣọkan, wọn ni 'Gomina AbdulRazaq at'awọn adije lẹgbẹ APC la maa dibo fun l'ọdun 2023'

Nibi ti ọrọ naa de duro bayii, o ti f'oju han gbangba wi pe ko si ẹgbẹ oṣelu meji t'awọn ọba alaye n'ipinlẹ Kwara, paapaa awọn to wa lati ẹkun Ariwa ipinlẹ naa fẹẹ dibo fun ninu eto idibo ọdun 2023 to n bọ lọna yii, to kọja ẹgbẹ oṣelu All Progressives Congress, APC.Laipẹ yii l'awọn ọba alaye to wa lati ẹkun Ariwa Kwara pariwo sita wi pe ki gbogbo awọn oludije ti ko ba ti jade inu ẹgbẹ oṣelu APC lọ jokoo ara wọn, ki wọn si ma ṣe da ara laamu, nitori pe oju awọn ti la si iṣakoso to fẹran araalu d'ọkan. Awọn ọba alaye naa to sọrọ sita sọ pe Gomina AbdulRahman AbdulRazaq l'awọn yoo dibo fun, nitori t'awọn n fẹ ko pada s'ipo naa lẹẹkeji, l'ọdun 2023.Wọn ni lati ori gomina, titi de ori ipo to kere julọ l'awọn yoo ti ṣagbatẹru ẹgbẹ oṣelu APC lati ri i pe wọn jawe olubori.Lara awọn ọba naa to sọrọ lọtọọtọ Etsu tilu Patigi, Alaaji Ibrahim Bologi II ati Ẹmir tilu Okuta, Ọmọwe Abubakar Sero sọ peọkan awọn balẹ daadaa lori iṣakoso ẹgbẹ APC n'ipinlẹ naa.


Ẹgbẹ agbabọọlu ogun fẹẹ figagbaga lori ife-ẹyẹ Aderinokun

Ẹgbẹ agbabọọlu ti ko din ni ogun la gbọ pe wọn ti n gbaradi lati figagbaga ninu idije Aderinokun Unity Cup to fẹẹ waye n'ijọba ibilẹ Ọbafẹmi Owode, ipinlẹ Ogun.A gbọ pe ajọ alaanu Olumide and Stephanie Aderinokun lo fẹẹ ṣagbatẹru idije naa to fẹẹ bẹrẹ lọjọ kọkandinlọgbọn, oṣu kẹjọ ti a wa yii.Gẹgẹ bi atẹjade to tẹ wa lọwọ lati ọwọ akọwe iroyin Oloye Aderinokun, Taye Taiwo, o ni lara ironilagbara ti ajọ naa n ṣe fawọn ọdọ ni idije ọhun jẹ.
Taiwo ni idije naa ti wọn pe akori rẹ ni "2022 Workers Unity Cup", ni wọn gbe kalẹ lẹyin ti idije ti "Aderinokun Charity Cup" to waye n'ijọba ibilẹ Ifọ ati Ewekoro kẹsẹjare.Nigba ti wọn n to awọn ẹgbẹ agbabọọlu ti yoo kopa papọ, alakoso ajọ naa, Ọgbẹni Abiọdun Ogunrẹmi sọ pe ẹgbẹ agbabọọlu ogun ni yoo koju ara wọn ninu idije naa.O jẹ ko di mimọ pe awọn ẹgbẹ ni yoo bii ẹgbẹ oni burẹdi, agbẹ, telọ, kunle-kunle, ati bẹẹbẹẹlọ ni wọn fẹẹ figagbaga, ti wọn yoo si mu ipo kin-ni-in, ipo keji ati ipo kẹta laaarin wọn.


Ọlọrun nikan lo le sọ ẹni ti yoo di aarẹ Naijiria - Pasitọ Kumuyi

Alaṣẹ ati oludasilẹ ṣọọṣi Deeper Christian Life Ministry, Pasitọ William Kumuyi ti sọ ọ nita gbangba wi pe Ọlọrun ti ṣetan lati dun awọn ọmọ orileede Naijiria ninu, nitori pe Oun nikan lo le sọ ẹni ti aarẹ orileede yii yoo jẹ lọdun 2023.Pasitọ Kumuyi jẹ ko di mimọ pe awọn ọmọ Naijiria yoo kun fun ayọ rẹpẹtẹ lẹyin idibo ọdun 2023, nitori pe ileri Oluwa Ọga Ogo ni yoo ṣẹ.Inu aafin Osemawe tilu Ondo, Ọba Victor Kiladejọ ni Pasitọ Kumuyi ti sọrọ idaniloju naa l'Ọjọru, Wẹside to kọja yii. "Njẹ eto idibo maa waye lọdun to n bọ? Njẹ eto idibo ko nii le waye? Taa ni yoo jawe olubori lati di aarẹ orileede wa? Taa ni yoo jabọ ninu awọn gomina ipinlẹ kọọkan? Ọlọrun ti mọ ọn ko to to asiko, ṣugbọn a ṣi n fẹ iyanju si iṣoro awọn eeyan to n ṣẹlẹ latigbadegba nilẹ wa.


Taa ni yoo jawe olubori lati di aarẹ orileede wa? Taa ni yoo jabọ ninu awọn gomina ipinlẹ kọọkan? Ọlọrun ti mọ ọn ko to to asiko, ṣugbọn a ṣi n fẹ iyanju si iṣoro awọn eeyan to n ṣẹlẹ latigbadegba nilẹ wa. "Ohun ti Ọlọrun n fẹ ni yoo pada ṣẹlẹ, ko si eku to le duro loju ona, to le sọ pe enikan ko le kọja. "Bi Ọlọrun ba sọ pe nnkan toun fẹ ree, paapaa fun Naijiria, paapaa fun ọdun 2023, ko si Eerin (Elephant) eeyan to le duro loju ọna rẹ. Ifẹ Ọlọrun ni yoo ṣẹ, ti gbogbo wa si maa kun fun ayọ."


"Ohun ti Ọlọrun n fẹ ni yoo pada ṣẹlẹ, ko si eku to le duro loju ona, to le sọ pe enikan ko le kọja. "Bi Ọlọrun ba sọ pe nnkan toun fẹ ree, paapaa fun Naijiria, paapaa fun ọdun 2023, ko si Eerin (Elephant) eeyan to le duro loju ọna rẹ. Ifẹ Ọlọrun ni yoo ṣẹ, ti gbogbo wa si maa kun fun ayọ."


AbdulRazaq b'awọn akọroyin ṣepade, o tu aṣiri awọn akanṣe iṣẹ idagbasoke to fẹẹ da'wọ le ni Kwara

L'opin ọsẹ to kọja yii ni Gomina AbdulRahman AbdulRazaq b'awọn akọroyin ori ikanni ayelujara ṣe ipade, nibi to ti gbe oṣuba kare fun bi wọn ṣe n ti ijọba rẹ lẹyin nipa kikọ awọn iroyin to n mu idagbasoke ba ipinlẹ naa. Ipade naa ti awọn akọroyin ti ko din ni ọgọrin wa nibẹ lo waye ninu gbọngan ilegbe gomina ipinlẹ naa to wa niluu Ilọrin. Nigba to n sọrọ, AbdulRazaq jẹ ko di mimọ pe inu oko gbese ati ajẹrun loun ba ipinlẹ naa nigba toun gba ọpa aṣẹ, ati pe gbogbo apo owo ipinlẹ naa lo gbẹ fọnfọn. Bakan naa lo fi ye awọn akọroyin pe iwọnba owo to n wọle n'ipinlẹ naa ni iṣakoso oun n lo lati fi mu idagbasoke ba ilu, eyi ti ko ṣẹlẹ ri latigba ti ipinlẹ naa ti wa. O ni ṣe l'awọn ijọba Peoples Democratic Party dabi kokoro ajẹnirun n'igba ti wọn wa ni ijọba fun ọdun mẹrindinlogun, ti ko si si idagbasoke kankan ti wọn le ri tọka si lakoko ijọba wọn. Siwaju si i lo ni gbogbo owo to n wọle sapo ijọba l'awọn oloṣelu to n ṣakoso nigba naa n ko sapo wọn, ti wọn ko si bikita fun idagbasoke araalu, eyi to ni ko bojumu to.AbdulRazaq, n'igba to n sọ nipa awọn akanṣe iṣẹ to fẹẹ dawọ le, o ni laipẹ, iṣẹ yoo bẹrẹ lori ileeṣẹ ti wọn yoo ti maa ṣe aṣọ, eyi ti wọn yoo gba oṣiṣẹ ti ko din ni ẹgbẹrun meji.O ni awọn ileeṣẹ miran bi i gbagede ti awọn elere ori itage, onitiata yoo maa lo fun iṣẹ wọn ni ijọba fẹẹ dawọ le, ati pe awọn tun fẹẹ ṣe opopona Adeta Yebumot, Ilesha Gwanara ati Osi-Obbo-Aiyegunle, Afara General Tunde Idiagbon at'awọn miran.


Bakan naa lo fi ye awọn akọroyin pe iwọnba owo to n wọle n'ipinlẹ naa ni iṣakoso oun n lo lati fi mu idagbasoke ba ilu, eyi ti ko ṣẹlẹ ri latigba ti ipinlẹ naa ti wa. O ni ṣe l'awọn ijọba Peoples Democratic Party dabi kokoro ajẹnirun n'igba ti wọn wa ni ijọba fun ọdun mẹrindinlogun, ti ko si si idagbasoke kankan ti wọn le ri tọka si lakoko ijọba wọn. Siwaju si i lo ni gbogbo owo to n wọle sapo ijọba l'awọn oloṣelu to n ṣakoso nigba naa n ko sapo wọn, ti wọn ko si bikita fun idagbasoke araalu, eyi to ni ko bojumu to.AbdulRazaq, n'igba to n sọ nipa awọn akanṣe iṣẹ to fẹẹ dawọ le, o ni laipẹ, iṣẹ yoo bẹrẹ lori ileeṣẹ ti wọn yoo ti maa ṣe aṣọ, eyi ti wọn yoo gba oṣiṣẹ ti ko din ni ẹgbẹrun meji.O ni awọn ileeṣẹ miran bi i gbagede ti awọn elere ori itage, onitiata yoo maa lo fun iṣẹ wọn ni ijọba fẹẹ dawọ le, ati pe awọn tun fẹẹ ṣe opopona Adeta Yebumot, Ilesha Gwanara ati Osi-Obbo-Aiyegunle, Afara General Tunde Idiagbon at'awọn miran. Gbogbo awọn iṣẹ yii ni Gomina sọ pe wọn yoo bẹrẹ ki ọdun yii to o pari.


Gbogbo awọn iṣẹ yii ni Gomina sọ pe wọn yoo bẹrẹ ki ọdun yii to o pari.


Ẹ gbọ ohun ti Gomina AbdulRazaq sọ nipa Olupako tilu Share lọjọ ayẹyẹ ọjọ ibi ẹ

Ọjọbọ, Tọsidee ana ni ayẹyẹ ọjọ ibi Olupako tiluu Sharẹ n'ipinlẹ Kwara, Ọba Ọlawale Haruna Ilufẹmiloye, ti gbogbo awọn ololufẹ rẹ si kii ku oriire anfaani ti ọdun yii. Lara awọn ti ko gbẹyin lati ba Kabiyesi naa yọ ayẹyẹ ọjọ ibi rẹ ni Gomina AbdulRahman AbdulRazaq ti ipinlẹ naa, ẹni to ṣapejuwe ọba ọhun gẹgẹ bi ẹni to n gbe alaafia ati iṣọkan larugẹ laaarin ilu, paapaa agbegbe rẹ.Ninu atẹjade ti Gomina fi sita lati ọwọ akọwe iroyin rẹ, Rafiu Ajakaye lo ti sọ pe iwuri ni iṣakoso ọba maa n jẹ f'oun ni gbogbo ipa pẹlu bo ṣe n dari ilu to jẹ ọba le lori ati agbegbe ẹ. O ni lara awọn ọba alaye to wa n'ipo akọkọ ti wọn fi n gbadura fun ọba ni Ọba Olupako jẹ, nitori pe ifẹ to ni si awọn ara ilu ẹ ko ṣee fọwọ rọ sẹyin. O wa gbadura alaafia ati ẹmi gigun fun kabiyesi.


2023: AbdulRazaq gbe eto tuntun kalẹ fun idagbasoke ipinlẹ Kwara

Gomina AbdulRahman AbdulRazaq ti ipinlẹ Kwara ti sọ pe oun ti gbe ilana tuntun kalẹ lati mu idagbasoke ati ilọsiwaju alailẹgbẹẹ ba ipinlẹ naa l'ọdun 2023, to si ni gbogbo ohun toun ba dawọle pata ni yoo ṣanfaani f'araalu. AbdulRazaq lo sọ eyi di mimọ ninu eto ati ilana, paapaa ipinnu tuntun f'ọdun 2023 ninu ọrọ rẹ to fi n ki awọn eeyan ku ayẹyẹ ọdun tuntun. Nibẹ lo ti sọ pe iṣakoso oun yoo tubọ maa gbe awọn eto ati ilana ọlọkan-o-jọkan  fun idagbasoke kalẹ, eyi ti yoo maa mu anfaani tuntun wa f'awọn araalu. O ni ọdun tuntun yii lawọn ọmọ ati olugbe ipinlẹ naa yoo ṣe ipinnu tuntun lati yan awọn adari tuntun ti wọn nigbagbọ ninu wọn fun itẹsiwaju iṣẹ idagbasoke AbdulRazaq gba awọn araalu lamọran lati ma ṣe ṣiṣe nipa yiyan awọn adari tuntun, to si ni bi wọno ba ṣiṣe, wọn yoo tun duro ọdun mẹrin miran, ki wọn to le ni itẹsiwaju. Siwaju sii lo gbadura fun gbogbo araalu wi pe ọdun 2023 yoo jẹ ọdun idunnu ati ayọ, eyi ti awọn eeyan yoo ti jé igbadun mudunmudun eto oṣelu awaarawa.


Iyawo mi ko yẹ lẹni to n fẹ iru ọkunrin bii t'emi - Yọmi Gold, gbajumọ oṣere tiata sọrọ lori igbeyawo rẹ to daru lẹyin ọdun kan

Gbajugbaja oṣere tiata nni, Yọmi Gold ti kede wi pe igbeyawo oun pẹlu Meenah ti fọroṣanpọn, awọn si ti pin gaari. Yọmi lo kede sita fun gbogbo eeyan, paapaa awọn ololufẹ rẹ kaakiri agbaye wi pe ibagbepọ oun pẹlu Meenah ko le tẹsiwaju m,ọ, nitori awọn kudiẹ-kudiẹ to n ṣẹlẹ laaarin wọn. Nigba to n kede lori ikanni Instagiraamu rẹ lọjọ Iṣẹgun, Tusidee to kọja, o ṣalaye pe iyawo oun ko yẹ lẹni to n fẹ iru ọkunrin bii toun silẹ, to si loun ṣetan lati jẹ ki ololufẹ oun jẹ eeyan pataki. "Emi ati Meenah ti pinnu lati lọ lọtọọtọ..Mo fẹẹ sọ fun awọn ẹbi, ọrẹ ati ololufẹ wa mọ, ki wọn si jẹ ki ọrọ wa ye wọn. Asiko yii kii ṣe lati da ẹjọ fun ẹnikẹni. "Nigba ti ifẹ ba ti ku ninu ibaṣepọ.


"Emi ati Meenah ti pinnu lati lọ lọtọọtọ..Mo fẹẹ sọ fun awọn ẹbi, ọrẹ ati ololufẹ wa mọ, ki wọn si jẹ ki ọrọ wa ye wọn. Asiko yii kii ṣe lati da ẹjọ fun ẹnikẹni. "Nigba ti ifẹ ba ti ku ninu ibaṣepọ. Ẹnikẹni ko gbọdọ fi ipa mu un. Mo fẹẹ fi asiko yii dupẹ lọwọ gbogbo eeyan ti wọn dide si ọrọ wa. "Eeyan daadaa ni Meenah jẹ.. ko si yẹ lẹni to n fẹ iru ọkunrin bii t'emi.


Ẹnikẹni ko gbọdọ fi ipa mu un. Mo fẹẹ fi asiko yii dupẹ lọwọ gbogbo eeyan ti wọn dide si ọrọ wa. "Eeyan daadaa ni Meenah jẹ.. ko si yẹ lẹni to n fẹ iru ọkunrin bii t'emi. O maa ri ọkunrin ati ololufẹ to dara ju emi lọ. "Mi o pe gẹgẹ bi ẹlẹran ara.. Maa si ṣiṣẹ fun ara mi lati jẹ eniyan to dara. "A ni lati gbe eyi jade nitori pe a fẹ ki gbogbo eeyan mọ nipa wa, ati nipa igbesẹ ti a gbe yii.


O maa ri ọkunrin ati ololufẹ to dara ju emi lọ. "Mi o pe gẹgẹ bi ẹlẹran ara.. Maa si ṣiṣẹ fun ara mi lati jẹ eniyan to dara. "A ni lati gbe eyi jade nitori pe a fẹ ki gbogbo eeyan mọ nipa wa, ati nipa igbesẹ ti a gbe yii. Igba yoo si dara siwaju sii."


Makinde ati PDP maa lulẹ lọdun yii - APC Ọyọ fọwọ sọya

Ẹgbẹ oṣelu All Progressives Congress (APC), ẹka t'ipinlẹ Ọyọ ti sọrọ, wọn tun fọwọ sọya wi pe Gomina ipinlẹ naa, Onimọ-ẹrọ Ṣeyi Makinde ati ẹgbẹ oṣelu Peoples Democratic Party (PDP) maa lulẹ n'ipinlẹ naa ninu eto idibo to n bọ l'oṣu kẹta ọdun yii.Ninu atẹjade ti akọwe ipolongo ẹgbẹ APC nipinlẹ naa, Ọlawale Ṣadare gbe sita lọjọ Iṣẹgun, Tusidee ana, o ni gbogbo ọrọ ti PDP n gbe kaakiri ko lẹsẹ nilẹ rara. O ni ọrọ ti ẹni to pe ara rẹ ni oloye oloye APC, Bashir Adeọla sọ lati fi takọ ẹgbẹ naa, ko le wa fi wa ojurere fun PDP ko lẹsẹ nilẹ rara, nitori pe ọrọ oṣelu ni. Ṣadare, ni wọn ti ri gbogbo igbesẹ ti APC n gbe wi pe awọn yoo bori ninu eto idibo to n bọ lọna yii, lo n ba wọn leri, eyi lo mu ki wọn maa ṣe awawi kaakiri. Bẹẹ lo sọ pe Bashiru Adeọla kii ṣe ọmọ ẹgbẹ APC rara. “A ti farabalẹ wọ iwe orukọ awọn to jẹ ojulowo ọmọ ẹgbẹ oṣelu wa daadaa, a ko ri ẹni to n jẹ Bashiru Adeọla nibẹ. Ohun to n ya wa lẹnu ni bi awọn oniroyin PDP ti ri ẹni ti a ko mọ rara to n jẹ orukọ naa, lati gbẹnusọ fun APC.”


Jay-Jay Okocha ṣayẹyẹ igbeyawo ọdun marundinlọgbọn lara-ọtọ

Agba agbabọọlu nni to tun jẹ balogun ikọ ẹgbẹ agbabọọlu Super Eag;es ti orileede Naijiria tẹlẹ, Austin Jay-Jay Okocha lo ti ṣayẹyẹ ọdun marundinlọgbọn toun pẹlu ololufẹ rẹ ti gbe ara wọn sile. Okocha lọ ṣayẹyẹ nla naa lọjọ Iṣẹgun, Tusidee to kọja yii pẹlu ara, ọrẹ ati mọlẹbi wọn wọn. Ara-ọtọ la gbọ pe wọn gba ṣe ayẹyẹ naa, ti wẹjẹ-wẹmu si ṣẹlẹ pẹlu ariya rẹpẹtẹ.Fọnran ayẹyẹ naa ree:


Ẹ fi ọgba wa silẹ o - Ẹgbẹ akọroyin ṣe ikilọ f'awọn oloṣo, aṣẹwo ti wọn sọ ọgba wọn di ibiṣẹ oojọ

Ọrọ buruku toun tẹrin nigba ti ẹgbẹ akọroyin, Nigeria Union of Journalist, NUJ, ẹka ti ipinlẹ Ogun ṣe ikilọ nla fun gbogbo awọn ọlọmọbinrin ti wọn ko n'iṣẹ meji ju iṣẹ aṣẹwo ati oloṣo lọ lati fi ọgba wọn silẹ lai fi akoko ṣofo.Kii ṣe iroyin tuntun mọ pe lati bi ọdun mẹrin si marun-un sẹyin ni oriṣiriṣi faaji aramanda ti n ṣẹlẹ ninu ọgba awọn akọroyin naa to wa ni Iwe-Irohin, Oke-Ilewo niluu Abẹokuta, nibi ti awọn ọlọmọge ti n lo anfaani rẹ lati ṣiṣẹ aṣẹwo.Ninu atẹjade ti alaga ati akọwe tuntun ẹgbẹ naa ti wọn ṣẹṣẹ bura fun laipẹ yii, Kọmureedi Wale Ọlanrewaju ati Kọmureedi Bunmi Adigun fi ranṣẹ si AWIKONKO laaarọ oni, Ọjọbọ, Tọsidee, wọn ni awọn ko le laju silẹ mọ fun iwa adojutini naa. Lati nnkan bi aago meje irọle, titi di oru ọjọ keji, ojoojumọ la gbọ pe faaji fi n ṣẹlẹ ninu ọgba awọn akọroyin naa, ti awọn eeyan yoo si maa ba ara wọn laṣepọ nita gbangba lai tiju. Awọn iwa yii ni wọn sọ pe ko tẹ awọn oloye tuntun ẹgbẹ naa lọrun, ti wọn fi panupọ lati sọ pe awọn ko le gba iwa naa laaye mọ, ati pe ayipada rere ti de ba ẹgbẹ naa bayii. Wọn ni o ṣeni laanu wi pe inu ọgba ileeṣẹ akọroyin to yẹ ko jẹ awokọṣe f'awọn araalu, ni awọn kan wa sọ di ile aṣẹwo ati oloṣo, ti onikaluku si n huwa to wuu, eyi ti wọn lawọn ko le gboju fo da mọ.Bakan naa ni wọn tun fi ye wa pe awọn amookunṣeka tun n lo anfaani ti wọn fi gba awọn iwa buruku yii tẹlẹ lati maa ṣe ipade ikọkọ wọn nibẹ, ati pe opin ti de ba gbogbo iwa buruku naa lai fi akoko ṣofo. Atẹjade naa sọ siwaju pe gbogbo awọn iwa adojutini to n ba orukọ ẹgbẹ akọroyin jẹ kaakiri igboro l'awọn ko nii gba laaye mọ, ti wọn si kilọ fun gbogbo awọn to n lọwọ si iwa ibajẹ naa lati dẹkun rẹ loju ẹsẹ.Bẹẹ ni wọn jẹ ko di mimọ pe ẹnikẹni ti ọwọ ba tẹ nipa iwa aṣẹwo, oloṣo tabi oniruuru iwa adojutini ni wọn yoo foju winna ofin, nitori pe awọn ti fi to ileeṣẹ ọlọpaa at'awọn agbofinro, to fi mọ awọn oṣiṣẹ eleto aabo leti. Siwaju sii ni wọn l'awọn ko tun ni gba mimu siga, egboogi oloro, ati ririn gberegbere layika ati inu ọgba wọn laaye mọ, nitori pe omi tuntun ti ru, iṣakoso to mọ ipa ti ẹgbẹ naa n ko ninu eto idagbasoke ilu ati orileede ti gbajọba.


Wọn ni o ṣeni laanu wi pe inu ọgba ileeṣẹ akọroyin to yẹ ko jẹ awokọṣe f'awọn araalu, ni awọn kan wa sọ di ile aṣẹwo ati oloṣo, ti onikaluku si n huwa to wuu, eyi ti wọn lawọn ko le gboju fo da mọ.Bakan naa ni wọn tun fi ye wa pe awọn amookunṣeka tun n lo anfaani ti wọn fi gba awọn iwa buruku yii tẹlẹ lati maa ṣe ipade ikọkọ wọn nibẹ, ati pe opin ti de ba gbogbo iwa buruku naa lai fi akoko ṣofo. Atẹjade naa sọ siwaju pe gbogbo awọn iwa adojutini to n ba orukọ ẹgbẹ akọroyin jẹ kaakiri igboro l'awọn ko nii gba laaye mọ, ti wọn si kilọ fun gbogbo awọn to n lọwọ si iwa ibajẹ naa lati dẹkun rẹ loju ẹsẹ.Bẹẹ ni wọn jẹ ko di mimọ pe ẹnikẹni ti ọwọ ba tẹ nipa iwa aṣẹwo, oloṣo tabi oniruuru iwa adojutini ni wọn yoo foju winna ofin, nitori pe awọn ti fi to ileeṣẹ ọlọpaa at'awọn agbofinro, to fi mọ awọn oṣiṣẹ eleto aabo leti. Siwaju sii ni wọn l'awọn ko tun ni gba mimu siga, egboogi oloro, ati ririn gberegbere layika ati inu ọgba wọn laaye mọ, nitori pe omi tuntun ti ru, iṣakoso to mọ ipa ti ẹgbẹ naa n ko ninu eto idagbasoke ilu ati orileede ti gbajọba. "Iwe-Irohin kii ṣe agbegbe fun iṣẹ aṣewo ati oloṣo, tabi ọgba fun iwa ọdaran, bi ko ṣe ibi ti iwa ọmọluabi ti wulọ. A wa ti f'ẹnuko wi pe a nilo lati gba ileeṣẹ wa lọwọ awọn alailojuuti ati iwa aibofinmu ti awọn kan ti a ko mọ n hu. A si ti ṣetan lati jẹ ki gbogbo aye mọ pe ọgba wa kii ṣe ibi ti gbogbo eeyan le maa wa lati jokoo si, bi ko ṣe pe fun awọn to ba nilo iranlọwọ nipa igbese ofin."


"Iwe-Irohin kii ṣe agbegbe fun iṣẹ aṣewo ati oloṣo, tabi ọgba fun iwa ọdaran, bi ko ṣe ibi ti iwa ọmọluabi ti wulọ. A wa ti f'ẹnuko wi pe a nilo lati gba ileeṣẹ wa lọwọ awọn alailojuuti ati iwa aibofinmu ti awọn kan ti a ko mọ n hu. A si ti ṣetan lati jẹ ki gbogbo aye mọ pe ọgba wa kii ṣe ibi ti gbogbo eeyan le maa wa lati jokoo si, bi ko ṣe pe fun awọn to ba nilo iranlọwọ nipa igbese ofin."


Ẹ wo tọkọ-taya to ta ọkan iyaale ni ẹgbẹrun lọna aadọta naira, ati ẹsẹ rẹ lẹgbẹrun lọna ọgbọn naira l'Ogun

Ọwọ ileeṣẹ ọlọpaa ipinlẹ Ogun ti tẹ awọn mẹfa kan lori ẹsun wi pe wọn pa iyaale ile, ẹni ọdun mẹrindinlọgbọn kan, Oyindamọla Adeyẹmi, wọn si yọ awọn ẹya ara rẹ lati fi ṣetutu. Oyindamọla, ọlọmọ meji naa la gbọ pe ọrẹkunrin rẹ tan lọ sile rẹ lati pa, nibi ti wọn ti kun ẹyta ara rẹ si wẹwẹ. A gbọ pe ọjọ kejidinlọgbọn, oṣu kejila, ọdun to kọja ni Oyindamọla kuro nile, ti ko si pada lasiko to yẹ ko pada, eyi to mu k'awọn ti wọn jọ n gbe ile bẹrẹ sii pe ẹrọ ibanisọrọ rẹ lati mọ ibi to wa, ṣugbọn ti ko lọ. Ẹrọ ibanisọrọ naa ti ko lọ lo mu ki ọkan lara awọn ti wọn jọ n gbe, Ojo Ọmọlara lọ fi to awọn ọlọpaa ẹkun Ọbalende to wa niluu Ijébu-Ode leti wi pe awọn n wa iyaale ile kan, Oyindamọla lorukọ rẹ. Awọn ọlọpaa nigba ti wọn gbọ, sọ pe ki wọn ṣi maa lọ sile naa, nitori to ṣee ṣe ko jẹ o rin irin ti ko fẹ ki ẹnikẹni mọ, ati pe ko tii to wakati mẹrinlelogun, ti awọn le fi bẹrẹ igbesẹ lati wa a.Lẹyin wakati mẹrinlelogun ti wọn ko rii, ni Ọmọlara tun gba teṣan naa lọ lati fi to wọn leti, to si jẹ pe loju ẹsẹ ni wọn ti bẹrẹ iṣẹ iwadii wọn. Ọjọ naa, to jẹ ọjọ kọkandinlọgbọn, oṣu kejila, ọdun 2022 ni wọn lawọn kan ta ileeṣẹ ọlọpaa lolobo wi pe awọn ri oku ẹnikan ti wọn ti yọ ẹya ara rẹ lọ, eyi lo mu k'awọn ọlọpaa lọ sibẹ, ti wọn si ri pe otitọ ni.


Ẹrọ ibanisọrọ naa ti ko lọ lo mu ki ọkan lara awọn ti wọn jọ n gbe, Ojo Ọmọlara lọ fi to awọn ọlọpaa ẹkun Ọbalende to wa niluu Ijébu-Ode leti wi pe awọn n wa iyaale ile kan, Oyindamọla lorukọ rẹ. Awọn ọlọpaa nigba ti wọn gbọ, sọ pe ki wọn ṣi maa lọ sile naa, nitori to ṣee ṣe ko jẹ o rin irin ti ko fẹ ki ẹnikẹni mọ, ati pe ko tii to wakati mẹrinlelogun, ti awọn le fi bẹrẹ igbesẹ lati wa a.Lẹyin wakati mẹrinlelogun ti wọn ko rii, ni Ọmọlara tun gba teṣan naa lọ lati fi to wọn leti, to si jẹ pe loju ẹsẹ ni wọn ti bẹrẹ iṣẹ iwadii wọn. Ọjọ naa, to jẹ ọjọ kọkandinlọgbọn, oṣu kejila, ọdun 2022 ni wọn lawọn kan ta ileeṣẹ ọlọpaa lolobo wi pe awọn ri oku ẹnikan ti wọn ti yọ ẹya ara rẹ lọ, eyi lo mu k'awọn ọlọpaa lọ sibẹ, ti wọn si ri pe otitọ ni. Awọn ọlọpaa lo pada gbe oku naa lọ si mọṣuari. Mọṣuari ọhun ti wọn sọ pe ko jinna si ile ti Ọmọlara n gbe, ni wọn lawọn to gbọ pe wọn n wa Oyindamọla sare lọ pe awọn araale lati wa wo oku ti wọn gbe wa si mọṣuari awọn, boya oku naa jọ ẹni ti wọn n wa. Wọn ko fi ọrọ naa falẹ rara ti wọn fi sare lọ sibẹ, to si jẹ iyalẹnu lo jẹ pe ẹni ti wọn n wa ni wọn ri oku rẹ, ti wọn tun ti ge ori rẹ lọ.


Awọn ọlọpaa lo pada gbe oku naa lọ si mọṣuari. Mọṣuari ọhun ti wọn sọ pe ko jinna si ile ti Ọmọlara n gbe, ni wọn lawọn to gbọ pe wọn n wa Oyindamọla sare lọ pe awọn araale lati wa wo oku ti wọn gbe wa si mọṣuari awọn, boya oku naa jọ ẹni ti wọn n wa. Wọn ko fi ọrọ naa falẹ rara ti wọn fi sare lọ sibẹ, to si jẹ iyalẹnu lo jẹ pe ẹni ti wọn n wa ni wọn ri oku rẹ, ti wọn tun ti ge ori rẹ lọ. Awọtẹlẹ to wọ jade la gbọ pe wọn fi da a mọ, nitori pe wọn ti ge ori, apa ati ẹsẹ lọ, koda wọn tun yọ ọkan rẹ lọ pẹlu. Lẹyin eyi ni wọn gba teṣan ọlọpaa naa lọ pada wi pe ẹni ti wọn n wa ni wọn ti ge ori rẹ lọ. Eyi lo jẹ k'awọn ọlọpaa tẹra mọ iwadii wọn.


Awọtẹlẹ to wọ jade la gbọ pe wọn fi da a mọ, nitori pe wọn ti ge ori, apa ati ẹsẹ lọ, koda wọn tun yọ ọkan rẹ lọ pẹlu. Lẹyin eyi ni wọn gba teṣan ọlọpaa naa lọ pada wi pe ẹni ti wọn n wa ni wọn ti ge ori rẹ lọ. Eyi lo jẹ k'awọn ọlọpaa tẹra mọ iwadii wọn. Ninu iwadii ọlọpaa ni wọn ti tọpinpin foonu Itel ti Oyindamọla nlo, de ile babalawo kan ti wọn pe orukọ rẹ ni Taiwo Olutufẹṣe Ajalọrun, ẹni ti wọn loun ni ọrẹkunrin Oyindamọla l'Ọjọru, Wẹsidee, ọjọ kẹrin, oṣu kinni, ọdun 2023 ti a wa yii. Loju ẹsẹ ti wọn de ile Taiwo ni wọn ti yẹ gbogbo inu ile rẹ wo, nibi ti wọn ti ba ike nla kan to kun fun ẹjẹ, eyi ti igbagbọ wa wi pe ẹjẹ Oyindamọla ni.Bi wọn ṣe mu Taiwo, naa ni wọn tun mu iyawo rẹ, Salawa Oyenusi Ajalọrun pẹ;lu, ko to di pe ọwọ tun tẹ Lukman Ọladele, ẹni ti wọn loun lo ko ẹsẹ oloogbe naa ti wọn ge dani.Ninu ọrọ ti Taiwo ati Lukman sọ, wọn l'awọn mejeeji lawọn tan Oyindamọla lọ sile Taiwo to jẹ ololufẹ ikọkọ rẹ. Bo si ṣe wọle ni wọn ti fun un lọrun pa, ko to di pe wọn bẹrẹ sii kun ẹya ara rẹ si wẹwẹ.


Ninu iwadii ọlọpaa ni wọn ti tọpinpin foonu Itel ti Oyindamọla nlo, de ile babalawo kan ti wọn pe orukọ rẹ ni Taiwo Olutufẹṣe Ajalọrun, ẹni ti wọn loun ni ọrẹkunrin Oyindamọla l'Ọjọru, Wẹsidee, ọjọ kẹrin, oṣu kinni, ọdun 2023 ti a wa yii. Loju ẹsẹ ti wọn de ile Taiwo ni wọn ti yẹ gbogbo inu ile rẹ wo, nibi ti wọn ti ba ike nla kan to kun fun ẹjẹ, eyi ti igbagbọ wa wi pe ẹjẹ Oyindamọla ni.Bi wọn ṣe mu Taiwo, naa ni wọn tun mu iyawo rẹ, Salawa Oyenusi Ajalọrun pẹ;lu, ko to di pe ọwọ tun tẹ Lukman Ọladele, ẹni ti wọn loun lo ko ẹsẹ oloogbe naa ti wọn ge dani.Ninu ọrọ ti Taiwo ati Lukman sọ, wọn l'awọn mejeeji lawọn tan Oyindamọla lọ sile Taiwo to jẹ ololufẹ ikọkọ rẹ. Bo si ṣe wọle ni wọn ti fun un lọrun pa, ko to di pe wọn bẹrẹ sii kun ẹya ara rẹ si wẹwẹ. Koda, wọn jẹ ko di mimọ pe loju ẹsẹ l'awọn ti ta awọn ẹya rẹ f'awọn onibara awọn. Wọn ni ẹgbẹrun lọna ọgbọn (N30,000) naira lawọn ta ẹsẹ rẹ, nigba ti awọn ta ọkan rẹ ni ẹgbẹrun lọna aadọta (N50,000) naira fun ẹnikan ti wọn pe ni Akeem Bello, ẹni ti wọn loun naa ti wa lahamọ ọlọpaa bayii. Wọn jẹwọ pe etutu ọla ni wọn fẹẹ fi awọn ẹya ara Oyindamọla ṣe.


Koda, wọn jẹ ko di mimọ pe loju ẹsẹ l'awọn ti ta awọn ẹya rẹ f'awọn onibara awọn. Wọn ni ẹgbẹrun lọna ọgbọn (N30,000) naira lawọn ta ẹsẹ rẹ, nigba ti awọn ta ọkan rẹ ni ẹgbẹrun lọna aadọta (N50,000) naira fun ẹnikan ti wọn pe ni Akeem Bello, ẹni ti wọn loun naa ti wa lahamọ ọlọpaa bayii. Wọn jẹwọ pe etutu ọla ni wọn fẹẹ fi awọn ẹya ara Oyindamọla ṣe. Siwaju sii ni wọn tun jẹwọ pe Oyindamọla ni ẹnikẹta ti awọn yoo pa nipakupa bẹẹ lati fi ṣetutu owo. Awọn miran ti ọwọ tun tẹ ni Kayọde Ibrahim, Alebioṣu Adebayọ, Fatai Rasheed ati Fatai Jimọh. Ọga ọlọpaa ipinlẹ Ogun, Lanre Bankọle ti wa paṣẹ pe ki iwadii kikun tubọ tẹsiwaju lori iṣẹlẹ naa, ki wọn le f'oju awọn to ba jẹbi ba ile-ẹjọ fun idajọ ododo.


Siwaju sii ni wọn tun jẹwọ pe Oyindamọla ni ẹnikẹta ti awọn yoo pa nipakupa bẹẹ lati fi ṣetutu owo. Awọn miran ti ọwọ tun tẹ ni Kayọde Ibrahim, Alebioṣu Adebayọ, Fatai Rasheed ati Fatai Jimọh. Ọga ọlọpaa ipinlẹ Ogun, Lanre Bankọle ti wa paṣẹ pe ki iwadii kikun tubọ tẹsiwaju lori iṣẹlẹ naa, ki wọn le f'oju awọn to ba jẹbi ba ile-ẹjọ fun idajọ ododo.


Awọn alaṣẹ CBN ṣabẹwo ibanikẹdun si awọn mọlẹbi tọkọtaya ti wọn dana sun l'Abẹokuta

L'Ọjọru, Wẹsidee ana ni awọn alakoso banki agba orile-ede Naijiria, Central Bank of Nigeria (CBN) ṣabẹwo ibanikẹdun si awọn mọlẹbi tọkọtaya ti awọn amookunṣeka pa, ti wọn si tun dana sun niluu Abẹokuta loru aisun ọdun tuntun ti a wa yii.Tọkọtaya naa, Ọgbẹni Kẹhinde Fatinoye to jẹ ọga agba lẹka eto ipawowọle (Marketing Manager)  ati Arabinrin Olubukọnla Fatinoye toun naa jẹ oṣiṣẹ fasiti ọgbin l'Abẹokuta, FUNAAB l'awọn agbebọn ṣe ikọlu si ile wọn, ti wọn si tun lọ ju ọmọ wọn ati alabagbe wọn sodo.Iroyin aburu naa l'awọn eeyan ṣi n sọ titi di asiko ti a pari akojọpọ iroyin yii, nitori pe kayeefi lo n jẹ.AWIKONKO rii gbọ pe nnkan bi aago mejila aabọ ọsan ni awọn alakoso banki agba naa de ile awọn oloogbe yii to wa lagbegbe GRA, Ibara niluu Abẹokuta.Bọọsi bọginni nla ti nọmba idanimọ rẹ jẹ 10L289FG ni a gbọ pe awọn alakoso naa gbe wa lati ba awọn mọlẹbi tọkọtaya naa kẹdun.
Gbara ti wọn de ile naa, inu ọgba ile to wa niwaju ile awọn oloogbe yii ni wọn wọ lọ lati ṣe ipade papọ pẹlu awọn mọlẹbi.Mọlẹbi Oloogbe Kẹhinde ati mọlẹbi Oloogbe Olubukọnla la gbọ pe awọn alakoso CBN ọhun ṣe ipade apapọ pẹlu, nibi ti wọn ti kọminu lori iṣẹlẹ naa, ti wọn si ṣeleri wi pe awọn yoo ṣe atilẹyin to ba yẹ fun wọn.Nibi ipade ọhun ni Ọgbẹni Christopher Ṣomide ati Jinmi Bajẹla ti sọrọ lorukọ mọlẹbi mejeeji, ti wọn si jẹ ko di mimọ pe iṣẹlẹ naa ba wọn lọkan jẹ pupọ.Alakoso to lewaju igbimọ alakoso CBN naa, ẹni to kọ lati darukọ ara rẹ sọ pe wiwa ti awọn wa, ko ṣẹyin aṣẹ Gomina banki agba ọhun, Godwin Emefiele.
Alakoso ti awọn oṣiṣẹ banki agba ọhun lati Abuja, Eko ati Abẹokuta kọwọrin pẹlu rẹ sọ fi ye ipade naa wi pe adanu nla ni iku Ọgbẹni Kẹhinde Fatinoye jẹ fun wọnO ṣapejuwe oloogbe naa gẹgẹ bii alabaṣiṣẹpọ to ni iwa irẹlẹ, to si fẹran alaafia, ati pe ko fẹran ki eeyan baa banujẹ nitosi rẹ, ti yoo si ṣe iranwọ to ba yẹ.Siwaju sii lo sọ pe oun nigbagbọ wi pe gbogbo awọn to lọwọ si iku awọn oloogbe naa lọwọ maa tẹ laipẹ lati foju wọn winna ofin, ti idajọ ododo yoo si waye.


Ọmọ Yoruba atata ni mi, idi ti mo fi n sọ ijinlẹ Yoruba niyẹn - Adejọbi, Alukoro agba fun ileeṣẹ ọlọpaa Naijiria

Alukoro agba fun ileeṣẹ ọlọpaa orileede Naijiria, Ọmọọba Olumuyiwa Adejọbi ti sọ pe ọpọ awọn eeyan ni wọn ti gbagbe pe Ọmọọba loun, toun si dagba sinu aafin.Adejọbi sọ pe pupọ awọn ti gbagbe pe inu aafin toun gbe dagba, ati imọ ẹkọ toun kọ nipa Archaeology ni fasiti Ibadan lo fa a toun fi gbọ ijinlẹ ede Yoruba.Iyẹn nikan tun kọ, Adejọbi sọ pe yatọ si ẹkọ toun kọ ni fasiti Ibadan, baba oun naa, Ọba Adejọbi kẹkọọ nipa imọ ede Yoruba ni fasiti Eko, iyẹn Unilag.Ninu ọrọ rẹ, o sọ pe"Ọpọ awọn eeyan lo ti gbagbe pe Ọmọọba to dagba sinu aafin ni mi. Mo kẹkọọ nipa imọ Archaeology ni UI, ati pe baba mi, Ọba Adejọbi, Olowu, kẹkọọ imọ ede Yoruba ni Unilag. "Ọmọ ọdun mẹrin ni mo wa nigba ti baba mi gun ori itẹ gẹgẹ bi Olowu ti Orile Owu. Ọmọ ijinlẹ Yoruba ni mi, mo si mọ nipa iṣe, iṣẹṣe ati ẹwa ede Yoruba. "Idi ree  to fi jẹ pe bi mo ba n sọrọ nipa iṣẹṣe ati ohun to jẹ otitọ nipa Yoruba, igbagbọ ati ohun ti ẹmi, bi ẹ ki ba n ṣe agbalagba, ẹ ma ṣe gbiyanju lati tako ohun ti mo ba sọ, nitori pe o ṣee ṣe ki ẹ ma ni iriri tabi ipilẹ ohun ti ẹ maa fi dahun si ọrọ mi. "Ọmọ Yoruba atata ni mi oo.


Ọmọ ijinlẹ Yoruba ni mi, mo si mọ nipa iṣe, iṣẹṣe ati ẹwa ede Yoruba. "Idi ree  to fi jẹ pe bi mo ba n sọrọ nipa iṣẹṣe ati ohun to jẹ otitọ nipa Yoruba, igbagbọ ati ohun ti ẹmi, bi ẹ ki ba n ṣe agbalagba, ẹ ma ṣe gbiyanju lati tako ohun ti mo ba sọ, nitori pe o ṣee ṣe ki ẹ ma ni iriri tabi ipilẹ ohun ti ẹ maa fi dahun si ọrọ mi. "Ọmọ Yoruba atata ni mi oo. Ọgbọn mbẹ, imọ wa, bẹẹ si ni eeyan wa. Ẹ lọ kọ nipa aṣa. Ire o."


Ọgbọn mbẹ, imọ wa, bẹẹ si ni eeyan wa. Ẹ lọ kọ nipa aṣa. Ire o."


Dapọ Abiọdun bura fun akọwe agba tuntun marun-un, oludamọran pataki kan

Gomina ipinlẹ Ogun, Ọmọọba Dapọ Abiọdun ti bura fawọn akọwe agba tuntun marun-un ati oludamọran pataki kan ti yoo tẹsiwaju nibi ti awọn to ti fẹyinti ti bẹrẹ.Ọjọru, Wẹsidee, ọsẹ yii ni Gomina Abiọdun bura fawọn eeyan naa ni ọfisi rẹ to wa ni Oke-Mọsan niluu Abẹokuta.Nibẹ ni Abiọdun ti gba awọn to ṣẹṣẹ yan naa lamọran lati tẹra mọ iṣẹ ti wọn gbe le wọn lọwọ, ki wọn si rii daju pe wọn n fi ifẹ lo.O ni ki wọn gbe imọ igbalode ti yoo ba asiko yii mu kalẹ lati mu iṣẹ isin ijọba ati ipinlẹ naa tẹsiwaju. Oludamọran pataki naa ni Arabinrin Ayọtunde Ọlasunmbọ Lawal.Awọn akọwe agba tuntun naa ni: Onimọ-ẹrọ Ṣakirudeen Ayinde; Ọgbẹni Towolabi Adeṣina Muftau; Ọgbẹni Hameed Morakinyọ; Ọmọwe Ẹlẹmide Ọlayinka Nikẹ ati Ọgbẹni Augustus Adesọji.


Iṣẹ agbẹ la wa ṣe ni Naijiria - Awọn bororo Niger jẹwọ f'awọn ẹṣọ aabo l'Ogun

Gẹgẹ agbẹnusọ ileeṣẹ naa, Ọgbẹni Mọruf Yusuf ṣe ṣalaye fun AWIKONKO l’Ọjọru, Wẹsidee, ọsẹ yii, o sọ pe ilu Ihunbọ to wa n’ijọba ibilẹ Ipokia lọwọ ti tẹ awọn mẹwaa naa lọjọ kinni, oṣu kinni, ọdun 2023. Yusuf ṣalaye pe ọkunrin ni gbogbo awọn mẹwaa tọwọ tẹ, to si ni ọna aitọ ni wọn gba wọ orileede Naijiria. Ati pe inu igbo kijikiji ni wọn gba wọle Yusuf Mohammed, Nura Abdullahi, Afisu Dairu, Gafar Abdulmumeen, Abubakar Subair, Amisu Nasiru, Illiasu Yahyah, Ibrahim Audu, Suraju Ibrahim ati Mohammed Garuba ti wọon loun ni olori wọn l’awọn mẹwẹẹwa tọwọ tẹ naa. O ni awọn oṣiṣẹ wọn lati ẹkun Idiroko lo rọwọ to wọn lakoko ti wọn n rin gberegbere kaakiri inu igbo, ti wọn si fura si irinsẹ wọn, eyi lo jẹ ki wọn lọ koju wọn lati beere ibi ti wọpn n lọ. Bakan naa lo fi ye wa pe nigba ti wọn n beere ọrọ lọwọ wọn, ohun ti wọn ṣalaye ni pe iṣẹ agbẹ lo gbe wọn de orileede Naijiria, ati pe agbegbe Ita-Ẹgbẹ l’awọn pinnu lati ṣiṣẹ agbẹ wọn. Ni bayii, ọga agba fun ileeṣẹ eleto aabo So-Safe ọhun, Ọmọwe Olusọji Ganzallo ti paṣẹ pe ki wọn ko awọn mẹwẹẹwa naa lọ si ileeṣẹ to n ri sọrọ eto irinna, iyẹn Nigeria Immigration Services fun iwadii kikun nipa wọn, lati le gbe igbesẹ to tọ labẹ ofin.


O ni awọn oṣiṣẹ wọn lati ẹkun Idiroko lo rọwọ to wọn lakoko ti wọn n rin gberegbere kaakiri inu igbo, ti wọn si fura si irinsẹ wọn, eyi lo jẹ ki wọn lọ koju wọn lati beere ibi ti wọpn n lọ. Bakan naa lo fi ye wa pe nigba ti wọn n beere ọrọ lọwọ wọn, ohun ti wọn ṣalaye ni pe iṣẹ agbẹ lo gbe wọn de orileede Naijiria, ati pe agbegbe Ita-Ẹgbẹ l’awọn pinnu lati ṣiṣẹ agbẹ wọn. Ni bayii, ọga agba fun ileeṣẹ eleto aabo So-Safe ọhun, Ọmọwe Olusọji Ganzallo ti paṣẹ pe ki wọn ko awọn mẹwẹẹwa naa lọ si ileeṣẹ to n ri sọrọ eto irinna, iyẹn Nigeria Immigration Services fun iwadii kikun nipa wọn, lati le gbe igbesẹ to tọ labẹ ofin. Ganzallo wa rawọ ẹbẹ s’awọn ọmọ ati olugbe ipinlẹ Ogun lati ma ṣe maa gboju fo awọn ajoji to ba n kọja lagbegbe wọn da, nitori pe ohun to ṣe pataki ni lati maa wa ni ikiyesara, ki eto aabo le tubọ kẹsẹjari. O ni bi wọn ba n kofiri ajoji lagbegbe wọn, ki wọn tete maa fi to ileeṣẹ eleto aabo bii ti wọn leti lati gbe igbesẹ to yẹ lasiko.


Ganzallo wa rawọ ẹbẹ s’awọn ọmọ ati olugbe ipinlẹ Ogun lati ma ṣe maa gboju fo awọn ajoji to ba n kọja lagbegbe wọn da, nitori pe ohun to ṣe pataki ni lati maa wa ni ikiyesara, ki eto aabo le tubọ kẹsẹjari. O ni bi wọn ba n kofiri ajoji lagbegbe wọn, ki wọn tete maa fi to ileeṣẹ eleto aabo bii ti wọn leti lati gbe igbesẹ to yẹ lasiko.


Njẹ o mọ idi ti ileeṣẹ iwe iroyin Vanguard ṣe fi aami ẹyẹ da AbdulRazaq lọla?

Ileeṣẹ iwe iroyin Vanguard ti kede Gomina Abdurahman AbdulRazaq gẹgẹ bi ọkan lara awọn gomina to ṣe daadaa julọ lorileede Naijiria lọdun 2022.Kii ṣe pe wọn deedee yan AbdulRazaq mọ awọn gomin to ṣe daadaa naa, bi ko ṣe awọn ipa to n ko ninu eto idagbasoke ipinlẹ Kwara.Lai sọ asọdun, ilọsiwaju ati idagbasoke alailẹgbẹ ti de ba ipinlẹ Kwara latigba ti AbdulRazaq ti di gomina.Gbogbo ẹka patapata ni gomina naa ṣiṣẹ de, ti ko si yọ eyikeyi silẹ.Bo ṣe ṣiṣẹ lẹka eto ẹkọ, lo ṣe lẹka imọ ẹrọ ati ayelujara, to fi mọ awọn ohun amuṣọrọ.AbdulRazaq ti gba aami ẹyẹ ileeṣẹ iwe iroyin Leadership ati Blueprint.


Ọpẹ o! Ijọba Kwara bẹrẹ eto ẹkọ ọfẹ fawọn akẹkọọ ofin

Ijọba ipinlẹ Kwara ti bẹrẹ pinpin awọọdu eto ẹkọ ọfẹ fawọn akẹkọọ ti wọn n kẹkọọ nipa imọ ofin nipinlẹ naa.AWIKONKO gbọ pe gbogbo awọn akẹkọọ naa ti wọn je ojulowo ọmọ ipinlẹ ọhun ti wọn wa kaakiri orileede Naijiria ni wọn lanfaani si eto ẹkọ ọfẹ yii.Kọmiṣanna f'ọrọ eto ẹkọ giga (Tertiary Education), Ọmọwe Alabi Afees Abọlọrẹ lo sọ eyi di mimọ nibi ipade to waye ninu ọfiisi rẹ l'Ọjọru, Wẹsidee ọsẹ yii.O ni owo eto ẹkọ ọfẹ naa ni wọn yoo san sinu apo owo ile ifowopamọ awọn to ba jẹ anfaani naa lati ṣe otitọ pẹlu rẹ.Ọmọwe Abọlọrẹ sọ pe eto ẹkọ jẹ gomina wọn, AbdulRahman AbdulRazaq logun pupọ, idi ree to fi n karamasiki ọrọ awọn akẹkọọ.Siwaju sii lo sọ pe awọn yoo gba iwe akọsilẹ orukọ awọn akẹkọọ imọ ofin naa lọdọ awọn alaṣẹ lati mọ bi wọn yoo ṣe san owo naa fun wọn.


Adebara di adele adajọ agba ni Kwara

Gomina Abdurahman AbdulRazaq lonii, Ọjọbọ, Tọsidee ti bura fun Onidajọ Abiọdun Ayọdele Adebara gẹgẹ bii adele adajọ agba tuntun fun ipinlẹ KwaraIgbesẹ yii la waye lẹyin ti adajọ agba ana, Onidajọ Suleiman Durosinlọrun Kawu fẹyinti lẹnu iṣẹ.AbdulRazaq ni igbesẹ yii lo waye nitori boun ṣe bọwọ pupọ fun ofin, to si ni ipo adajọ agba naa ko gbọdọ ṣofo, idi to fi l'awọn ni idi pataki lati yan ẹlomiran dipo.O ni yiyan ti wọn yan Onidajọ Adebara lo lọ nibamu pẹlu abala 271(4) ti iwe ofin orileede Naijiria, ti ọdun 1999.


Buhari gbaradi lati wa nibi ipolongo idibo Aarẹ ni Kwara

Gbogbo eto lo ti pari fun ti eto ipolongo idibo ẹgbẹ Aarẹ ẹgbẹ oṣelu All Progressives Congress, APC, eyi to fẹẹ waye n'ipinlẹ Kwara laipẹ yii. Igbimọ olupolongo fun idi Aarẹ naa lo kede sita wi pe eto idibo naa fẹẹ waye, ati pe Aarẹ Muhammadu Buhari yoo wa nibi ipolongo naa fẹẹ waye niluu Kwara.Gẹgẹ bi alakoso eto iroyin fun igbimọ naa, Festus Keyamo ṣe ṣalaye, wọn ni Aarẹ Buhari ti wa ni igbaradi lati wa nibi eto ipolongo naa.Bẹ o ba gbagbe, Aarẹ Buhari wa nibi ti wọn ti ṣiṣọ loju ipolongo naa niluu Jos, ipinlẹ Plateau lọjọ kẹẹdogun, oṣu kọkanla, ọdun 2022.


2023: Atiku nikan lo le mu Naijiria de ilẹ ileri - Aderinokun

Oludije s'ipo ile igbimọ aṣofin agba orileede yii labẹ asia ẹgbẹ oṣelu People’s Democratic Party, PDP, Olumide Aderinokun ti sọ pe ẹnikan ṣoṣo to le mu orileede yii de ilẹ ileri ni Alaaji Atiku Abubakar, to si k'awọn araalu dibo fun un. Aderinokun lo sọ eyi di mimọ nibi ipolongo idibo ti wọn ṣe nijọba ibilẹ Ọdẹda, ipinlẹ Ogun, to si ni ẹni to yẹ k'awọn ọmọ Naijiria nigbagbọ ninu ẹ lasiko yii ni Atiku. Bakan naalo tun polongo fun oludije sipo gomina lẹgbẹ naa nipinlẹ Ogun, Ọladipupọ Adebutu, to si ni ẹgbẹ PDP ni ifẹ araalu ju awọn to n ṣakoso lọwọ lọ.O ni Adebutu ni ipinnu rere f'awọn araalu. "Bii baba ni Alaaji Atiku Abubakar ṣe jẹ fun mi, nitori pe mo maa n gbadun ibaṣepọ emi pẹlu ẹ, to fi mọ awọn ọmọ ẹ. "Mo le fọwọ sọya fun un yin pe Atiku ṣetan lati mu iṣọkan wọ Naijiria. Ọkan ṣoṣo la jẹ ni Naijiria, ki ẹnikẹni ma ro pe oun le pin wa sọtọọtọ nitori ohunkohun.


"Bii baba ni Alaaji Atiku Abubakar ṣe jẹ fun mi, nitori pe mo maa n gbadun ibaṣepọ emi pẹlu ẹ, to fi mọ awọn ọmọ ẹ. "Mo le fọwọ sọya fun un yin pe Atiku ṣetan lati mu iṣọkan wọ Naijiria. Ọkan ṣoṣo la jẹ ni Naijiria, ki ẹnikẹni ma ro pe oun le pin wa sọtọọtọ nitori ohunkohun. "A mọ, a si ni imọlara iya ti a n la kọja labẹ iṣakoso yii. PDP gẹgẹ bii mọlẹbi nipinlẹ Ogun, a ti ṣetan lati mu igbadun wa f'awọn eeyan nipa awọno agbekalẹ wa."


"A mọ, a si ni imọlara iya ti a n la kọja labẹ iṣakoso yii. PDP gẹgẹ bii mọlẹbi nipinlẹ Ogun, a ti ṣetan lati mu igbadun wa f'awọn eeyan nipa awọno agbekalẹ wa."


Ẹ jẹ ka maa gba ifẹ ati iṣọkan to le mu orileede yii tẹsiwaju laaye - Gomina Abiọdun

Gomina Dapọ Abiọdun ti ipinlẹ Ogun ti gba gbogbo awọn ọmọ orileede Naijiria, paapaa awọn ọmọ ati olugbe ipinlẹ naa lamọran lati maa gba ifẹ ati iṣọkan to le mu orileede yii tẹsiwaju laaye laaarin ara wọn. Igbakeji gomina, Onimọ-ẹrọ Nọimọt Salakọ Oyedele lo sọrọ naa l'ọjọ Ẹti, Furaide, nibi akanṣe adura irun Jumaati lati fi ṣe iranti ọjọ awọn akọni ọmọ ogun orileede yii ti wọn padanu ẹmi wọn sinu ijamba ogun, eyi to waye ni mọsalaṣi agba ti Kọbiti niluu Abẹokuta, ipinlẹ Ogun.Abiọdun ni o ṣe pataki fun onikaluku lati maa beere lọwọ ara rẹ nipa idi ti a fi n gba iyapa ati ẹlẹyamẹya laaye, to si n jẹ ko di mimọ pe ile ti iyapa ba ti wa ko le duro.O ni bi a ko ba di aala to wa laaarin ara wa, oogun awọn akọni ologun wa nii ni ipa rere kan, nitori pe niṣe la n gba iyapa laaye, to si lo di dandan lati maa gbe ni irẹpọ ati iṣọkan. Bakan naa nigba to n sọrọ, Alake ilẹ Ẹgba, Ọba Adedọtun Arẹmu Gbadebọ, gba gbogbo awọn ọmọ Naijiria lamọran lati maa ranti awọn akọni orileede yii to ba ogun lọ ninu adura wọn ni gbogbo igba. Alake ni awọn akọni naa ni wọn fi ẹmi wọn silẹ nitori ifẹ ti wọn ni si orileede Naijiria, to si gbadura pe oogun ati ẹjẹ wọn ko nii lọ lasan.


Aye o! Ọlọkada pokunso l'Abẹokuta

'Iru ki leyi' lọrọ iyalẹnu nla to n jade lẹnu ọpọ awọn ara adugbo Ṣomẹfun lagbegbe Ijeun-Titun to wa niluu Abẹokuta, ipinlẹ Ogun lọjọ Ẹti, Furaidee to kọja yii, nigba ti wọn deedee ri oku ọkunrin kan ti wọn pe ni Azeez Ṣanusi to n mi jolonjolo loke faanu ile.Azeez, ẹni ti wọn sọ pe ko niṣẹ meji ju iṣẹ ọkada gigun lọ, ni wọn sọ pe wọn ba oku rẹ ni nnkan bi aago marun-un irọlẹ.Gẹgẹ bi a ṣe gbọ, wọn ni ko tii sẹni to le fidi rẹ mulẹ nipa nnkan to fa sababi ni Azeez, baba ọlọmọ kan ṣe gbẹmi ara rẹ lojiji, paapaa ni ibẹrẹ ọdun tuntun.Lara awọn to fi iṣẹlẹ naa to AWIKONKO leti ṣalaye wi pe latigba ti wọn ti gba ọkada ti Azeez n gun, lo ti n ṣe agbawa kaakiri.A gbọ pe ni nnkan bi ọdun kan sẹyin ni Azeez lọ gba ọkada lọwọ awọn kan, pẹlu ileri lati maa san owo rẹ pada diẹdiẹ.Wọn ni Azeez n ṣe daadaa, to si n san owo naa, lojiji la gbọ pe nnkan yiwọ fun un, ti ko si da owo ọkada ọhun pada bo ṣe yẹ.Eyi lo jẹ ki awọn to gbe ọkada naa fun un lati maa fi ṣiṣẹ gba a lọwọ ẹ, to si jẹ ibanujẹ ọkan fun un.Ẹdun ọkan ni wọn sọ pe iṣẹlẹ naa jẹ fun un, ti wọn si ni gbogbo igbesẹ to gbe lati gba ọkada naa pada lo ja si pabo, to si n jẹ ibanujẹ ọkan fun un.Bo tilẹ jẹ pe Azeez n mu ọti ati siga tẹlẹ, wọn ni latigba ti wọn ti gba ọkada lọwọ ẹ lo tun ti tẹra mọ ọti ati siga mimu, ti wọn si ni niṣe lo n mu bii ko tete ku.A gbọ pe Azeez ko ba ẹnikẹni sọ ohunkohun ko too gbe igbesẹ lati pa ara rẹ, koda wọn l'awọn kan ṣi rii ni nnkan bi wakati kan ko to di pe wọn ba oku rẹ ninu yara to n gbe.Ẹnikan to ba akọroyin sọrọ, ẹni naa to ni ka fi orukọ boun laṣiri sọ pe Azeez n da gbe ni, bo tilẹ jẹ pe o ti bimọ kan tẹlẹ.O ni obinrin kankan ko gbe pẹlu Azeez. O ni ṣadede l'awọn ri oku rẹ nibi to so ara rẹ kọ sii nini yara ẹ.Lara awọn baba onile to wa nitosi ni wọn sare lọ teṣan ọlọpaa Ibara lati fi to awọn ọlọpaa leti, ti wọn si l'awọn ọlọpaa lo pada gbe oku naa lọ si mọṣuari ọsibitu jẹnẹra to wa ni Ijaye.Alukoro ileeṣẹ ọlọpaa ipinlẹ Ogun, Abimbọla Oyeyẹmi ninu ọrọ rẹ sọ pe oun ko tii gbọ nipa iṣẹlẹ naa, ati pe oun yoo ṣe iwadii, toun yoo si jẹ ká mọ ohun to ṣẹlẹ laipẹ.


Salakọ-Oyedele, igbakeji gomina ipinlẹ Ogun ṣayẹyẹ ọjọ ibi pẹlu awọn ọmọ alailobii ti Stella Ọbasanjọ l'Abẹokuta

Igbakeji gomina ipinlẹ Ogun, Onimọ-ẹrọ Nọimọt Salakọ-Oyedele ti gbe ayẹyẹ ọjọ ibi ọdun mẹtadinlọgọta (57) rẹ lọ sile awọn ọmọ alailobii ti Stella Ọbasanjọ to wa niluu Abẹokuta, ipinlẹ naa. Oni, ọjọ kẹjọ, oṣu kinni, ọdun 2023 ni igbakeji gomina ọhun n ṣayẹyẹ ọjọ ibi rẹ, nibi ti awọn ẹbi, ọrẹ ati ololufẹ rẹ kaakiri agbaye ti n kii ku oriire, ti wọn si n fi adura ranṣẹ sii. AWIKONKO gbọ pe Onimọ-ẹrọ Salakọ-Oyedele ko oriṣiriṣi ẹbun ọkan-o-jọkan lọ f'awọn eeyan naa, eyi to fi n dupẹ lọwọ Ọlọrun fun anfaani to tun ni lati wa laye lonii, paa fun ti awọn aṣeyọri rẹ laye. Nibẹ lo ti dupẹ lọwọ awọn alatilẹyin rẹ patapata, paapaa awọn oṣiṣẹ rẹ, to fi mọ mama rẹ to ti d'oloogbe fun aduroti wọn. Lara awọn nnkan ti a gbọ pe Onimọ-ẹrọ Salakọ-Oyedele fi ta awọn ọmọ alailobii naa lọrẹ ni firiiji ati maṣiini ifọṣọ igbalode, ti wọn si ge akara oyinbo.Diẹ ree lara awọn fọto bi eto naa ṣe lọ:


O tan! Oludije lẹgbẹ oṣelu Labour fẹgbẹ silẹ ni Kwara, lo ba lọ darapọ APC

Ọkan pataki lara awọn ọmọ ẹgbẹ oṣelu Labour nipinlẹ Kwara, Ọnarebu Abdulkareem Ismail ni iroyin fi to wa leti wi pe o ti fẹgbẹ naa silẹ, o si ti ba ẹgbẹ miran lọ. AWIKONKO gbọ pe Ọnarebu Ismail to jẹ oludije sipo ile igbimọ aṣofin ipinlẹ naa labẹ asia ẹgbẹ oṣelu Labour lati ẹkun Ilọrin East lo kede sita wi pe oun ko le tẹsiwaju mọ ninu ẹgbẹ ọhun. O ni ẹgbẹ oun ko ri ọjọ iwaju rere ninu ẹgbẹ oṣelu Labour mọ, bo tilẹ jẹ pe ibẹ loun ti fẹẹ jade du ipo, ṣugbọn to ni ẹgbẹ kan ṣoṣo toun ri ọjọ ọla daadaa fun ni APC, iyẹn All Progressives Congress. Siwaju sii ni Ismail jẹ ko di mimọ pe lara awọn idi pataki toun fi darpọmọ APC ni aṣeyọri ti Gomina AbdulRahman AbdulRazaq ti ṣe, ati pe o tun ni ipinnu rere f'awọn araalu, to si lo di dandan koun ṣatilẹyin saa keji fun, ki ilọsiwaju le tubọ maa de ba Kwara.


Ẹ wo oju Lekan Adekanbi, afurasi to lọwọ ninu bi wọn ṣe dana sun ọkọ atiyawo l'Abẹokuta lọjọ ọdun

Lekan Adekanbi, afurasi kan ṣoṣo ti wọn loo lọwọ ninu iku tọkọ tiyawo kan t'awọn amookunṣeka pa danu, ti wọn tun dana sun oku wọn mọ inu ile niluu Abẹokuta lọjọ ọdun ni ẹ n wo yii. Iroyin to tẹ wa lọwọ sọ pe Lekan ti na papa bora nibi to ti n gba itọju lọwọ lahaamọ ọlọpaa ẹkun Ibara niluu Abẹokuta. A gbọ pe ọwọ tẹ Lekan, lẹyin ti ẹnikan ti ori ko yọ nibi ikọlu ọhun naa sọ pe o mọ nipa bi wọn ṣe pa awọn eeyan naa danu, ti wọn tun lọ ju ọmọ kan ṣoṣo to ku laye sinu odo. Lẹkan ni wọn lo ṣebi ẹni to daku ni kete ti ọwọ palaba rẹ segi, ti wọn si sare gbe e lọ si ọsibitu kan fun itọju. Wọn ni nibi to ti n gba itọju lọwọ lo ti raaye na papa bora, lai jẹ kẹnikẹni mọ. A gbọ pe Lekan lo n wa Arabinrin Olubukọnla Fatinoye gẹgẹ bi awakọ rẹ.


Lẹkan ni wọn lo ṣebi ẹni to daku ni kete ti ọwọ palaba rẹ segi, ti wọn si sare gbe e lọ si ọsibitu kan fun itọju. Wọn ni nibi to ti n gba itọju lọwọ lo ti raaye na papa bora, lai jẹ kẹnikẹni mọ. A gbọ pe Lekan lo n wa Arabinrin Olubukọnla Fatinoye gẹgẹ bi awakọ rẹ. Bo tilẹ jẹ pe awa ko tii le f'idi rẹ mulẹ, lara awọn to sọrọ jẹ ko ye wa pe niṣe ni Lekan sọ fun ọkan lara awọn nọọsi naa pe oun fẹẹ tọ, ti wọn si fun un laaye lati lọ baluwẹ, lai mọ pe o ni erongba buruku lọkan lati salọ. Wọn ni baluwẹ ọhun lo gba fo fẹnsi salọ, ti wọn ko si rii mọ. Ẹnikan naa tun sọ pe bo ṣe ri ẹnikan yooku to wa nibi ti wọn ti ṣeku pa awọn tọkọ tiyawo naa lo ti juba ehoro, ti ọwọ ko si tẹ ẹ.


Bo tilẹ jẹ pe awa ko tii le f'idi rẹ mulẹ, lara awọn to sọrọ jẹ ko ye wa pe niṣe ni Lekan sọ fun ọkan lara awọn nọọsi naa pe oun fẹẹ tọ, ti wọn si fun un laaye lati lọ baluwẹ, lai mọ pe o ni erongba buruku lọkan lati salọ. Wọn ni baluwẹ ọhun lo gba fo fẹnsi salọ, ti wọn ko si rii mọ. Ẹnikan naa tun sọ pe bo ṣe ri ẹnikan yooku to wa nibi ti wọn ti ṣeku pa awọn tọkọ tiyawo naa lo ti juba ehoro, ti ọwọ ko si tẹ ẹ.


Wọn ti yọ ọga ọlọpaa Ibara to jẹ ki afurasi to lọwọ ninu iku tọkọ-tiyawo l'Abẹokuta salọ n'ipo

Iroyin to tẹ AWIKONKO lọwọ ti sọ pe ileeṣẹ ọlọpaa ipinlẹ Ogun ti yọ ọga ọlọpaa ẹkun Ibara, CSP
Bernard Ediagbonya n'ipo, wọn si lo ti lọ fi ara rẹ silẹ fun iwadii ni olu ileeṣẹ wọn to wa ni Eleweran. Ediagbonya la gbọ pe o ṣee ṣe ko mọ nipa bi afurasi t'ọwọ tẹ naa ṣe na papa bora. AWIKONKO gbọ pe latigba ti ọwọ ti tẹ Lekan Adekanbi, ẹnikan ṣoṣo ti wọn sọ pe wọn fura si lati lọwọ ninu iku Ọgbẹni Kẹhinde Fatinoye ati iyawo rẹ, Arabinrin Olubukọnla Fatinoye. Bo tilẹ jẹ pe titi di asiko ti a pari akojọpọ iroyin yii, agbẹnusọ f'awọn ọlọpaa ko tii dahun ibeere lati ọdọ awọn akọroyin sibẹ, ohun ti a gbọ ni pe Ediagbonya ti wa ni Eleweran, nibi ti wọn ti n fọrọ wa a lẹnu wo nipa idi ti ko ṣe fi ṣẹkẹsẹkẹ sọwọ afurasi naa lọsibitu. Siwaju sii la gbọ pe ileeṣẹ ọlọpaa ti paṣẹ pe ki ẹnikan to tun jẹ ọga ọlọpaa gba ipo Ediagbonya loju ẹsẹ.


Ile ọdun ni Wasiu lọ, ni wọn ba ji ọkada rẹ gbe salọ

Kani kii ṣe ọla inu kan ti wọn sọ pe Wasiu Akanni n lo lati fi b'awọn eeyan ṣe ni, o ṣee ṣe ko ma pada ri ọkada rẹ t'awọn adigunjale jigbe salọ lọsẹ to kọja yii gba pada. Ileeṣẹ eleto aabo ipinlẹ Ogun ti a mọ si So-Safe la gbọ pe wọn ba Wasiu gba ọkada rẹ lọwọ awọn to jiigbe salọ. AWIKONKO gbọ pe ile ọdun ni Wasiu lọ niluu Ita-Ẹgbẹ to wa nijọba ibilẹ Ipokia lọjọ kọkanlelọgbọn pẹlu ọkada Bajaj rẹ, to si gbe ọkada naa sẹgbẹ ile baba rẹ, toun si wa ninu ile.Ko ju bii iṣẹju meloo kan lọ ti Wasiu fi jade sita pada, to si ṣakiyesi pe ọkada oun ko si nibi toun gbe e si, wọn ti jiigbe salọ. Ere ni wọn lo kọkọ pe e, ti wọn si ni ṣe lo pe awọn to lero wi pe wọn le gbeọkada naa lai sọ fun un.Gbogbo awọn ti Wasiu pe patapata ni wọn sọ pe awọn ko ri ọkada rẹ. Bayii ni wọn ṣe bẹrẹ sii wa a, ko to di pe wọn lọ fi to awọn oṣiṣẹ aabo So-Safe Corps leti. A gbọ pe awọn oṣiṣẹ aabo naa lati ẹkun Idiroko ti wọn n ṣiṣẹ ofintoto kaakiri ni nnkan bi aago meje ku iṣẹju mẹẹdogun irọlẹ, ọjọ kẹrin, oṣu yii ni wọn kofiri awọn meji kan ti wọn n ja si ọkada lọwọ.


Ere ni wọn lo kọkọ pe e, ti wọn si ni ṣe lo pe awọn to lero wi pe wọn le gbeọkada naa lai sọ fun un.Gbogbo awọn ti Wasiu pe patapata ni wọn sọ pe awọn ko ri ọkada rẹ. Bayii ni wọn ṣe bẹrẹ sii wa a, ko to di pe wọn lọ fi to awọn oṣiṣẹ aabo So-Safe Corps leti. A gbọ pe awọn oṣiṣẹ aabo naa lati ẹkun Idiroko ti wọn n ṣiṣẹ ofintoto kaakiri ni nnkan bi aago meje ku iṣẹju mẹẹdogun irọlẹ, ọjọ kẹrin, oṣu yii ni wọn kofiri awọn meji kan ti wọn n ja si ọkada lọwọ. Loju ẹsẹ ni wọn ti sunmọ wọn lati mọ ohun to n ṣẹlẹ. Bi wọn ṣe de ọdọ wọn lawọn mejeeji bẹrẹ sii sọ kobokobo wi pe awọn lawọn ni ọkada, ti wọn ko si le ko awọn iwe ọkada naa suilẹ, gẹgẹ bi ẹri wi pe awọn ni wọn nii. Adeyanju Daniel, ẹni ọdun mejilelọgbọn to n gbe nile Baba Uwuku to wa ni Oko Cashew, Ihunbọ ati Emmadu Mathew, ọmọ ọdun mẹrindinlọgbọn toun wa lati Izini, Iponle, Isakete, orileede olominra Bẹninlawọn mejeeji naa.


Loju ẹsẹ ni wọn ti sunmọ wọn lati mọ ohun to n ṣẹlẹ. Bi wọn ṣe de ọdọ wọn lawọn mejeeji bẹrẹ sii sọ kobokobo wi pe awọn lawọn ni ọkada, ti wọn ko si le ko awọn iwe ọkada naa suilẹ, gẹgẹ bi ẹri wi pe awọn ni wọn nii. Adeyanju Daniel, ẹni ọdun mejilelọgbọn to n gbe nile Baba Uwuku to wa ni Oko Cashew, Ihunbọ ati Emmadu Mathew, ọmọ ọdun mẹrindinlọgbọn toun wa lati Izini, Iponle, Isakete, orileede olominra Bẹninlawọn mejeeji naa. Gbogbo ibeere ti wọn beere lọwọ wọn la gbọ pe wọn ko le fidi ẹ mulẹ, eyi to jẹ ki aṣiri tu pe niṣe ni wọn ji ọkada naa ti nọmba idanimọ rẹ jẹ TRE 742 UX gbe. Nibi ti wọn ti n ṣe iwadii laṣiri ti tu pe Wasiu lorukọ ẹni to ni ọkada naa ti wọn jigbe lagbegbe Ita-Ẹgbẹ.Ọga agba fun ileeṣẹ eleto aabo ọhun, Sọji Ganzallo ti paṣẹ pe ki wọn lọ fa awọn mejeeji le ileeṣẹ ọlọpaa, ẹkun Idiroko lọwọ lati tẹsiwaju iwadii wọn.


Gbogbo ibeere ti wọn beere lọwọ wọn la gbọ pe wọn ko le fidi ẹ mulẹ, eyi to jẹ ki aṣiri tu pe niṣe ni wọn ji ọkada naa ti nọmba idanimọ rẹ jẹ TRE 742 UX gbe. Nibi ti wọn ti n ṣe iwadii laṣiri ti tu pe Wasiu lorukọ ẹni to ni ọkada naa ti wọn jigbe lagbegbe Ita-Ẹgbẹ.Ọga agba fun ileeṣẹ eleto aabo ọhun, Sọji Ganzallo ti paṣẹ pe ki wọn lọ fa awọn mejeeji le ileeṣẹ ọlọpaa, ẹkun Idiroko lọwọ lati tẹsiwaju iwadii wọn.


Ẹgbẹ oṣelu APC n yin agbado sẹyin igba lasan ni, wọn maa lulẹ l'Ogun ni - Aderinokun

Oludije s'ipo ile igbimọ aṣofin agba orileede yii labẹ asia ẹgbẹ oṣelu Peoples Democratic Party, PDP n'ipinlẹ Ogun, Olumide Aderinokun ti sọ pe gbogbo igbesẹ ti ẹgbẹ oṣelu All Progressives Congress, APC n gbe ninu eto idibo to n lọna yii, bi ẹni to n yin agbado sẹyin igba lasan ni. Aderinokun, ẹni to n dije lẹkun aarin gbungbun ipinlẹ Ogun lo sọrọ naa ninu atẹjade to gbe sita lati ọwọ akọwe iroyin rẹ, Taye Taiwo. O ni ohun ti ko ye ẹgbẹ APC ni pe wọn ti kuna patapata laaarin gbungbun iinlẹ Ogun, paapaa gbogbo agbegbe ati igberiko ipinlẹ naa, ati pe ki wọn lọ maa palẹmọ ẹru wọn lati lọ sile, nitori pe eyi ti wọn ṣe ti to. Ninu atejade naa to fi tako ọrọ ẹnikan ti wọn pe ni Onimọ-ẹrọ Akeem Adeṣina, eni to gbẹnusọ fun APC laipẹ yii wi pe oludije awọn lẹkun aarin gbungbun ipinlẹ Ogun lawọn eeyan n fẹ lati lọ ṣoju wọn nile igbimọ aṣofin agba l'Abuja lọdun 2023 ti a wa yii. Taiwo ninu atẹjade naa sọ pe ko si ẹni to mọ Shuaib Salisuri n'ipinlẹ Ogun, ati pe ko sẹni to gbọ orukọ rẹ, ati pe bawo ni awọn eeyan yoo ṣe maa sọrọ nipa ẹni ti wọn ko mọ. O ni ẹnikan ṣoṣo t'awọn eeyan mọ, ti wọn si ti n gbọ orukọ rẹ tipẹ ni Oloye Olumide Aderinokun, ẹlẹyin aanu awọn mẹkunnu, ati oluranlọwọ awọn alaini.


Ninu atejade naa to fi tako ọrọ ẹnikan ti wọn pe ni Onimọ-ẹrọ Akeem Adeṣina, eni to gbẹnusọ fun APC laipẹ yii wi pe oludije awọn lẹkun aarin gbungbun ipinlẹ Ogun lawọn eeyan n fẹ lati lọ ṣoju wọn nile igbimọ aṣofin agba l'Abuja lọdun 2023 ti a wa yii. Taiwo ninu atẹjade naa sọ pe ko si ẹni to mọ Shuaib Salisuri n'ipinlẹ Ogun, ati pe ko sẹni to gbọ orukọ rẹ, ati pe bawo ni awọn eeyan yoo ṣe maa sọrọ nipa ẹni ti wọn ko mọ. O ni ẹnikan ṣoṣo t'awọn eeyan mọ, ti wọn si ti n gbọ orukọ rẹ tipẹ ni Oloye Olumide Aderinokun, ẹlẹyin aanu awọn mẹkunnu, ati oluranlọwọ awọn alaini. Siwaju sii lo sọ pe iwaju ni Aderinokun wa si Shuaib nitori pe ko le tọka si iṣẹ akanṣe kan ṣoṣo tabi iranlọwọ to ti ṣe f'awọn eeyan to wa ni agbegbe rẹ, depodepo kaakiri ijọba ibilẹ mẹfa to wa ni aarin gbungbun ipinlẹ Ogun. O ni Shuaib, ẹni to ti figba kan ri jẹ olori awọn oṣiṣẹ gomina ko le tọka si aṣeyọri kan to ti ṣe f'awọn eeyan, ati pe to ba ri bẹẹ, ko jade lati tọka ẹnikan ṣoṣo to ṣe iranwọ fun.Bẹẹ lo sọ pe o ṣeni laanu wi pe awọn ti wọn ko ni iwa ati aṣeyọri ti wọn le tọka si, koda pẹlu ikuna wọn wa n sọ pe awọn fẹẹ jade lati du ipo, eyi to ni ala ti ko le ṣe rara ni. "Awọn ara agbegbe ijọba ibilẹ Ọdeda, Ifọ, Ewekoro, Abẹokuta South, Abẹokuta North ati Ọbafẹmi-Owode ti ṣetan lati gba ọjọ iwaju wọn kuro lọwọ awọn to ti kuna ninu ijọba, paapaa pẹlu ileri oṣelu ti wọn n ṣe kaakiri."


Siwaju sii lo sọ pe iwaju ni Aderinokun wa si Shuaib nitori pe ko le tọka si iṣẹ akanṣe kan ṣoṣo tabi iranlọwọ to ti ṣe f'awọn eeyan to wa ni agbegbe rẹ, depodepo kaakiri ijọba ibilẹ mẹfa to wa ni aarin gbungbun ipinlẹ Ogun. O ni Shuaib, ẹni to ti figba kan ri jẹ olori awọn oṣiṣẹ gomina ko le tọka si aṣeyọri kan to ti ṣe f'awọn eeyan, ati pe to ba ri bẹẹ, ko jade lati tọka ẹnikan ṣoṣo to ṣe iranwọ fun.Bẹẹ lo sọ pe o ṣeni laanu wi pe awọn ti wọn ko ni iwa ati aṣeyọri ti wọn le tọka si, koda pẹlu ikuna wọn wa n sọ pe awọn fẹẹ jade lati du ipo, eyi to ni ala ti ko le ṣe rara ni. "Awọn ara agbegbe ijọba ibilẹ Ọdeda, Ifọ, Ewekoro, Abẹokuta South, Abẹokuta North ati Ọbafẹmi-Owode ti ṣetan lati gba ọjọ iwaju wọn kuro lọwọ awọn to ti kuna ninu ijọba, paapaa pẹlu ileri oṣelu ti wọn n ṣe kaakiri." Taiwo sọ siwaju pe ọkan ẹgbẹ PDP balẹ wi pe awọn araalu wa lẹyin wọn, nitori ti wọn ti ri awọn ipinnu rere ati idagbasoke ti wọn n gbe fun wọn, bi wọn ba wọle idibo.


Taiwo sọ siwaju pe ọkan ẹgbẹ PDP balẹ wi pe awọn araalu wa lẹyin wọn, nitori ti wọn ti ri awọn ipinnu rere ati idagbasoke ti wọn n gbe fun wọn, bi wọn ba wọle idibo.


Agba oloṣelu PDP tun ti ba APC lọ ni Kwara, o loun ko fẹẹ ba ẹgbẹ radarada wọnu ọdun tuntun

Pẹlu bi nnkan ṣe n lọ yii, o ti fi n daju pe ẹgbẹ oṣelu Peoples Democratic Party, PDP n'ipinlẹ Kwara ko nii rọwọ mu mọ ninu eto dibọ to n bọ lọna yii, pẹlu b'awọn ọmọ ati agba ẹgbẹ ṣe n ya lọ sinu ẹgbẹ miran. Ọkan lara awọn alẹnulọrọ ninu ẹgbẹ oṣelu PDP nipinlẹ naa lati ẹkun Kwara South, Alaaji Lateef Ibrahim la gbọ pe o ti kede wi pe oun ko ṣẹgbẹ naa, bi ko ṣe pe ẹgbẹ oṣelu APC loun fẹẹ ṣiṣẹ fun bayii. Alaaji Ibrahim, ẹni to ti figba kan ri jẹ olori ẹgbẹ awọn ọdọ lẹkun Kwara South fẹgbẹ PDP ni wọn lo kọwe fẹgbẹ silẹ lalẹ ọjọ to gbẹyin ninu ọdun to kọja.Wọn lo sọ pe oun ko fẹẹ ba ẹgbẹ ti ko ni afojusun rere wọnu ọdun tuntun, ati pe ẹgbẹ ti ọkan oun tẹle loun fẹẹ ba ṣiṣẹ papọ lọdun 2023 yii. Alaaji Ibrahim sọ pe gbogbo awọn akanṣe iṣẹ to n mu idagbasoke ati ilọsiwaju ba ipinlẹ Kwara ni Gomina AbdulRahman AbdulRazaq n ṣe kaakiri ipinlẹ naa, to si lo di dandan k'awọn ṣagbatẹru ẹ, paapaa bo ṣe ni gomina naa ko fi ẹtaanu ṣe awọn nnkan to n ṣe. Ọkan pataki lara awọn ọmọ ẹyin Aarẹ ile igbimọ aṣofin agba ana lorileede yii, Bukọla Saraki nijọba ibilẹ Ọffa ni wọn pe Alaaji Ibrahim, to si ti ṣiṣẹ lakoko igba ti Saraki ati Abdulfatai Ahmed jẹ gomina.


Nnkan daru mọ Chelsea loju nile Man City, apẹrẹ iya ni wọn fi ko goolu lọ sile pẹlu itiju

Gbogbo galegale ẹgbẹ agbabọọlu Chelsea lo pada gba itiju nla nigba ti wọn pada agbako nile Manchester City nirọlẹ oni, ọjọ Aiku, Sannde pẹlu aami ayo mẹrin si odo.Niṣe ni kurukuru bo ikọ ẹgbẹ agbabọọlu Chelsea loju nigba ti nnkan daru mọ wọn loju, to si jẹ pe ika abamọ ni wọn pada mu sẹnu kuro nile Man City.Orin 'a ti gba yin l'ọga' l'awọn agbabọọlu Chelsea n kọ fun Man City, ti wọn si l'awọn ko tun jẹ foju kere wọn mọ ninu idije FA Cup to waye.Riyad Mahrez lo kọkọ gbomi loju Chelsea ni iṣẹju mẹtalelogun ti ifigagbaga ọhun bẹrẹ, nigba to gba aami ayo kinni wọle sinu ahọn. Julián Álvarez lo gba aami ayo keji wọle pẹlu pẹnariti ni ọgbọn iṣẹju ti ifigagbaga naa bẹrẹ.Ere ni wọn pe nigba to ku iṣẹju meje ki saa akọkọ pari, ti Phil Foden si gba aami ayo kẹta wọle s'ahọn Chelsea, eyi to mu k'awọn ololufẹ Chelsea kawọ sori pe awọn ti kagbako nla.Jinnijinni lo bo ikọ ẹgbẹ agbabọọlu Chelsea ni ipele keji ifigagbaga naa, ti wọn si n sare kiri ori papa bi ẹni to n wa ẹran okete lati pa.Bo ṣe ku iṣẹju marun-un ki ifigagbaga ọhun pari ni Chelsea tun ṣiṣe loju ile wọn, ti wọn si fun Man City ni pẹnariti keji. Niṣe l'awọn alatilẹyin Chelsea kaakiri agbaye bu sẹkun nigba ti aami ayo kẹrin wọle sinu ahọn wọn.


Awọn tọọgi dana sun teṣan ọlọpaa lọsan gangan

Niṣe lọrọ di boolọ o yago lọna nigba ti wọn lawọn tọọgi yawọ teṣan ọlọpaa to wa ni Umuchu, ijọba ibilẹ Aguata, ipinlẹ Anambra lọsan oni, ọjọ Aiku, Sannde. Bo tilẹ jẹ pe ko sẹni to padanu ẹmi rẹ nibi ikọlu ọhun, a gbọ pe niṣe lawọn ọlọpa juba ehoro ni kete t'awọn tọọgi naa yawọ teṣan wọn.Gẹgẹ bi ohun ti a gbọ, teṣan ọlọpaa naa wa lara awọn teṣan ti awọn tọọgi dana sun nibi iwọde ifẹhonuhan #EndSARS to waye lọdun 2020. Awọn ọmọ ilu naa labẹ agboorun Umuchu Improvement Union la gbọ pe wọn tun teṣan naa kọ, ko to di pe wọn tun pada lọ dana sun un lonii.


2023: Biṣọọbu Oyedepo sọ ẹni ti yoo di Aarẹ Naijiria lọdun yii

Alaṣẹ ati olori ijọ Living Faith, Biṣọọbu David Oyedepo ti yannayanna ẹni ti yoo jawe olubori ninu eto idibo Aarẹ to n bọ lọna ninu oṣu keji ọdun ti a wa yii. Biṣọọbu Oyedepo sọ pe ẹni ti Ọlọrun nifẹẹ si ni yoo jawe olubori, ti ko si s'ohun tẹnikẹni le ṣe sii. Oyedepo lo sọrọ naa nibi akanṣe eto adura fun orileede Naijiria, eyi to waye ninu ọgba fasiti Covenant. Ninu ọrọ agba ojiṣẹ Ọlọrun naa, o ni "Eto idibo orileede Naijiria to n bọ lọna yii yoo waye ni irọwọ-irọsẹ lai fa ogun lọ. Ko nii si itajẹ silẹ, wọn ko nii ta ẹjẹ ẹnikẹni kalẹ. "Ifọkanbalẹ yoo wa, ati pe ondije ti Ọlọrun nifẹẹ si ni yoo di Aarẹ lati ṣakoso Naijiria.